BCC Host - Basque Culinary Center\nHOST AWARDS 2019\nHOST JANGELAKO ETA ZERBITZUKO JOERAK ETA BERRIKUNTZA\nPertsonaz beteriko areto bat\nPertsonak. Zu, ni, gu. Egunerokotasuna osatzen duten horiek, etxetik hasita, laneko bidean. Elkarrekin harremanetan egoteko dugun erak aldatu egiten du hautemateko, sentitzeko edo jokatzeko dugun modua. Pertsona bakoitza bakarra da. Motibazio eta inspirazio desberdinak ditugu. Pertsonen kudeaketa beti izan da erronka handia gure sektorean eta haiek izan dira beti jatetxeen aurrerabidearen motorra.\nNola kudeatu behar ditugu? Zer egin dezakegu guk aretoan? Nola sor ditzakegu lantalde zoriontsuak? Zer rol dute pertsonek eta nola lortu bakoitzaren onena, onurarik handiena erdiesteko? Adimen artifiziala gu ordezteko gai izango al da?\nHainbat diziplinatako adituekin eta gure sektoreko profesionalekin, galdera hauei eta beste batzuei erantzungo diegu. Zuk ere garrantzitsua dela uste baduzu, eman izena HOSTen 5. edizioan: «Joerak eta berrikuntza aretoan eta zerbitzuan».\nZain duzu Hosteko komunitatea, bezero zoriontsuak sortuko dituzten lantalde zoriontsuak eratzeko.\nBegiratu aurreko edizioaren laburpen-bideoa eta ezagutu esperientzia hau gertutik.\nPsikologo klinikoa da, Bartzelonako Unibertsitatean lizentziatua. Pertsonen eta Antolakuntzaren Saileko kolaboratzaile akademikoa izan da ESADEn (1994-2016), non talde-dinamika eta pertsonen portaeraren analisia irakasgaiak ematen zituen. Prestakuntza, ikerkuntza eta errendimendu handiko lantaldeen garapeneko aditua da Inma Puig, eta 35 urte baino gehiago eman ditu hainbat enpresatako erakundeko aholkulari gisa. Bartzelona futbol-taldearen psikologiako arduraduna izan zen 2003tik 2018ra. Celler de Can Rocako lantaldeen kudeaketaren arduraduna. «Retratos de familia» eta «La revolución emocional» liburuen egilea da, eta «Tras las viñas. Un viaje al alma de los vinos» liburua ere idatzi du Josep Rocarekin batera.\nPsikologoa, prestatzailea eta erakunde-garapeneko aholkulari aditua.\nPsikologiako lizentziatua da Deustuko Unibertsitatean eta MBA masterra egin zuen «Instituto de Empresa» erakundean. Ibilbide profesionala Directa&Mente komunikazio-agentzian hasi zuen, kontuen zuzendari gisa. Erakunde-garapenean eta gaitasun emozional eta komunikatiboetan espezializatuta, prestakuntza eta garapeneko zuzendaria izan zen Sinergos enpresan. Gaur egun coachinga, aholkularitza eta prestakuntza eskaintzen dituen Urcola: Formación y Consultoría enpresako bazkidea da. Hainbat libururen egilea da: «Mariposas en el Estómago» (2008), «El Proyecto» (2009), «Hoy es siempre todavía» (2011), «Dirección y sensibilidad» (2013), «Manual práctico de comunicación empresarial» (2015), «Dirección Participativa» (2017) eta «Gestión de Conflictos: Teoría y Práctica» (2019).\nDimitris “Dimi” Leivadas\nDimitris «Dimi» Leivadasek aholkularitzan egiten du lan, berak sortutako Delta Lambda Hospitality (dl-h.com) enpresaren bitartez bost izarreko hotelen eta Michelin izarra duten / 1-100 Best zerrendako jatetxeen sektore globalean.\nDimi munduko jatetxe onenetako batzuen zuzendaritza-taldeko kide garrantzitsua izan da, hala nola The Fat Duck-en (Erresuma Batua) eta Nobu Matsuhisaren Mykonos eta St Moritzeko jatetxeetan. Anfitrioi bikaina da eta dedikazioa, bilakaerarako gogoa eta perfekzionamendua dira haren ezaugarriak. Bere diskrezioari eta besteek behar dutena hautemateko gaitasunari esker, munduko profesional onenetako bat da.\nAzken urteetan proiektu jasangarrietan parte hartu du eta jatetxeen arloko hezkuntza sustatu du.\nJose Félix Paniego\nAretoko zuzendaria, sommelierra eta anfitrioia familia-tradizio hiru jatetxetan.\nEzcarayko Echaurrenen jaio zen 1960ko urtarrilaren 10ean. Gazte-gaztea zenean, 11 urterekin, kuriositatea piztu zitzaion erdi-jolasean erretilu batekin platerak eta kopak erretiratzera sartzen zen aretoarekiko.\nGaur egun bi «Tradición» jatetxeen aretoak zuzentzen ditu: bizitza guztiko «Echaurren» eta «Portal». Gainera, sommelier-lanak ere egiten ditu. «Viticultores» ardo-kartaren idazlea da (5. arg.), zeinarekin 2014ko Sánchez Cotán saria lortu baitzuen, ardo-karten diseinu onenagatik. 2018an Gastronomiako Sari Nazionalerako izendatu zuten, aretoburu onenaren kategorian. 2019an sommelier onenaren saria eman zion Nazioarteko Gastronomia Akademiak, sorpresa handia eraginez.\nAstero-astero Echaurren jatetxean lan egiten jarraitzen du Francis eta Marisa anaia-arrebekin batera, bezeroa etxean sentiarazteko ahaleginak eginez beti.\nDoktorea filosofia puruan eta ikertzailea,«hizkuntza positiboa»ren arloko aditua.\nFilosofiako doktorea eta ikertzailea da Luis Castellanos, hizkuntza positiboaren alorreko ikerketa zientifikoko mundu mailako aitzindaria, bai eta hitzek bizitza eraldatzeko duten gaitasunaren boterearen dibulgatzaile handia. Zorionaren hizkerari buruzko abangoardiako aurkikuntzak eta aurkikunde zirraragarriak aplikatzen ditu bizitza eta ongizate pertsonal zein kolektiboa hobetzen duten estrategia berritzaile eta konponbide praktikoetan.\nEsperientzia zabal eta egiaztatua du gizakion aspirazioen alorreko lanean, inspirazioaren eta hizkera positiboaren bidez. Hizkeraren ongizatea eta etika sustatzen ditu lelo honen arabera: «zaindu zure hizkera eta hizkerak zu zainduko zaitu».\n«La ciencia del lenguaje positivo» eta «Educar en lenguaje positivo» liburuen egilea da. Lan horiek direla eta, gaur egun, hizkera positiboari buruzko aditurik handiena da.\nTalentuaren kudeaketan eta erakundeen transformazio kulturalean aditua.\nPsikologian lizentziatua da eta Giza baliabideen zuzendaritzako eta kudeaketako master bat du. Gaur egun, Talentuaren Prestakuntzako eta Kudeaketako zuzendaria da Palladium Hotel Groupen, eta hizlari gisa elkarlanean aritzen da hainbat hezkuntza erakunderekin. Bere ibilbide profesionalean, prestatzailea, edukien garatzailea eta errendimendu handiko taldeen dinamizatzailea izan da. Erakundeetako transformazio kulturala gidatzen espezializatua dago, baita metodologia arinen erabileran ere, bere zaletasuna da negozioek elementu bereizgarria izateko talentua garatzea.\nJesús Alcoba Madrilgo La Salle negozioen eskolako zuzendaria da. Bost libururen idazlea (horien artean dago La Brújula de Shackleton best-sellerra, Know Square sariduna), beste hamabi libururen egilekidea eta TEDx Speakerra –gure herrialdeko hizlari nabarmenetako bat–. Bere ideiak atzerrian aurkezteko gonbidatu dute, besteak beste Estatu Batuetan eta Filipinetan, hainbat sektoretan: energia, bankuak, teknologia, hezkuntza, gastronomia, automobilgintza, ekintzailetza, elikadura, higiezina, ekitaldiak, kirola, osasuna eta beste asko. Estrategian doktorea da, eta Madrilen eta New Yorken ikasitako Master of Business Administration (MBA) master bat dauka. Horrez gain, master bat du Psikologian eta beste bat Coaching-ean. Halaber, zenbait elkarte profesionaletako kidea da, besteak beste: Customer Experience Professionals Association (CXPA), International Association of Applied Psychology, James Caird Society, American Psychological Association (APA) eta Know Square think-tanka. Bezeroaren Esperientziaren Garapenerako Elkartearen Ohorezko kontseilaria da, Bultaco Motors fabrikatzailearen kontseilaria izan da eta CIONETen aholku-batzordeko kidea. Artikulu zientifiko ugari argitaratu ditu eta Huffington Post, Dirigentes Digital, El Economista eta Intereconomía egunkarien kolaboratzailea da; orobat, beste komunikabide batzuetan artikuluak argitaratu ditu, esaterako, Forbes aldizkarian edo El País egunkarian. Bere ikerketa-bizitzako alderdi nagusiak www.jesusalcoba.com webgunean jasota daude.\nEsther Merino Velasco\nEsther jangelako mundua oso gustukoa duen ekintzaile gaztea da, Gastronomia eta sukaldaritzako arteetan graduatua Basque Culinary Centerren. Basque Culinary Centerreko prestakuntza «Liderazgo del capital humano del Sector Hostelería; el Anfitrión Flotante y la Biogastrografía» gradu-amaierako lanarekin amaitu nuen. Lan horretan, pertsonek gastronomiaren inguruan duten portaera aztertu nuen, Sergio Gil antropologo, prestatzaile eta sukaldariarekin batera.\nValladolidko Ikea Foodeko sukaldean arduradun-lanpostuetan jardun dut, eta Gastroleku Ostalaritza Taldeko Jangela eta Zerbitzu Departamentuko arduraduna izan naiz. Duela gutxi, Manilako (Filipinak) bi jatetxetako jangelako eta barrako departamentuak diseinatu ditut. Gaur egun, nire kontura lan egiteko erabakia hartu ondoren, BOWS-Análisis de Sala y Servicio sortu du, diziplina anitzeko ikuspuntutik eta gure metodologia erabiliz, jangelei buruzko aholkularitza gastronomikoa emateko.\nModenako kanpoaldeko txoko urrun batean, Cuoccik lurraldea eta bere alboan dituenak zaintzeko modu gisa bizi du sukaldea. Kooperatiba gastronomiko-sozial inspiratzaile eta berritzaile baten bitartez, elikagaiak, errezeta baino, aukera bihurtzen dira bere bazkideentzat: desgaitasun intelektuala duten pertsonak, besteak beste, Downen sindromea eta autismoa. Horiekin artisau eran erein, hazi eta lantzen du Emilia Romagnako tradizio jangarrietako onena. La lanterna di Diogene landetxe-jatetxean gure gizarteko kolektibo ikusezinenetako batekin eta aintzat hartzen ez den batekin elkar eragitea normalizatzen du, eta garrantzia ematen die beren talentuari eta gaitasunei.\n«Sukaldean lanean hasi nintzenean, inguratzen ninduen guztiaz arduratu behar nuela sentitu nuen: lurra eta arazoak dituzten pertsonak. Inori ez zitzaion axola pertsona hauek zer egiteko gai ziren».\nCarmen González (Valentzia, 1979), Zalacaín jatetxeko eragiketen zuzendaria. Hirugarren etaparen hasieratik (2017ko ekaina) proiektua gauzatzeko ardura du, eta bere helburua da kargu horrek eskatzen duen aparteko maila lortzea. Bera arduratzen da taldeak gidatzeaz, bakoitzak duen onena ateratzeaz, xehetasunak milimetrikoki zaintzeaz eta bezeroak Zalacaín jatetxean izango duen esperientzia ahaztezina izan dadila lortzeaz.\nValentziako CDTn Ostalaritza eta Turismoa ikasi ondoren, Suitzako eta Ingalaterrako hainbat jatetxetako jangeletan prestatu zen eta Michelin izardunetan espezializatu zen, kultuzko leku gastronomikoak sortzeko dena ezin hobeki gertatzea lortuz. Bere prestakuntza Lausannen (Suitzan) sendotu zuen eta Ingalaterran The Vineyarden lan egin zuen John Campbellekin (2 Michelin izar). Ondoren, Espainiara itzulitakoan, Mallorca eta Madril artean bidaiatzen ibili zen, batetik, Marc Fosh chefarekin Read's Hotelaren proiektua garatzen (Michelin izar bat du uhartean), eta, bestetik, Madrileko Ramsés jatetxearena. Ostean, sommelier masterra amaitu zuen Madrilgo Merkataritza Ganberan, eta hainbat jatetxetan zuzendari eta sommelier ibili zen, Enrichen kasu. Gainera, 2010ean Guía Metrópolik Madrilgo sommelier onenari ohorezko aipamena eman zion.\nTeòric Taverna Gastronòmicako CEO eta sukaldeburua\nOriol Casals Mestre Artearen Historian lizentziatu zen Bartzelonako Unibertsitatean 2010ean, baina, gastronomiarekiko zaletasun ikaragarria izanik, bere ibilbide profesionalaren norabidea aldatu zuen. 2011n Gastronomia eta Sukaldaritzako Arteen gradua hasi zuen Basque Culinary Centerren eta 2016an graduatu eta sukaldeko abangoardian espezializatu zen. Nabarmentzekoak dira, besteak beste, Caliman (Marbella), Lluernan (Santa Coloma de Gramanet) eta Pangean (Mexiko) egin dituen egonaldiak. 2016aren amaieran, ikasketa-amaierako lanaren emaitza gisa, Teo Rubio Rioja bazkidearekin Teòric ireki zuen. Taberna gastronomiko horren identitatea eta filosofia zehazten duten funtsezko ezaugarrietako hiru esperientzia, faktore pedagogikoa eta jasangarritasuna dira.\nCEO Rest. Cancook\n«Zentzua dudanez geroztik argi izan dut gastronomian aritu nahi nuela, ez nekien sukaldean edo zerbitzuan; azkenean, sukaldeak liluratu ninduen»\nSukaldaritza ikasi zuen Huescako San Lorenzo ikastegian bi urtez. Egin dituen egonaldien artean, nabarmentzekoak dira Zaragozako La Granada jatetxekoa eta Toulouseko Michel Sarran jatetxekoa. Zaragozara itzuli zenean, erabaki zuen jatetxe txiki bat irekitzea bere bazkidearekin, sukaldaria hori ere. Sukaldean urtebete eman ondoren, ohartu ziren bietako batek jangelara atera behar zuela. 2018an Michelin izar bat eman zieten. Ondorioz, Outlookwinen ardoari eta destilatuei buruzko ezagutzak sakontzea erabaki zuen, baita jangelari eta zerbitzuari buruzkoak ere, Basque Culinary Centerren.\nGastronomia eta Sukaldaritza Arteetako Graduko ikaslea\nSara Crisóstomo Basque Culinary Center-eko Gastronomia eta Sukaldaritza Arteetako Graduko azken ikasturtean dago. Hasieratik, jangelaren aldeko joera azaldu zuen; batez ere, ardoaren tratamenduaren aldekoa. Ardoaren munduaren inguruan duen pasioa agerian utzi du ikasketa-urteetan, eta Sommelier eta Enomarketina masterreko bi urte egin ditu unibertsitatean, eta ikasketa-praktikak erreferentziazko jatetxeetan, hala nola Mugaritzen, eta, azken urte honetan, Londresko wine bar batean, non ardoaren testuinguru desberdin bateko merkataritzari buruzko nondik norakoak ezagutu dituen. Sommeliertza eta jangelarekin lotutako jarduera horietan guztietan, Sarak lantaldeetan parte hartu du eta, horri esker, iritzi nahiko garbia osatu du enpresan pertsonek duten zereginari buruz, non gauden eta nora goazen.\nJuan David Botero ingeniaria, ikertzailea, sukaldaria eta ekintzailea da, eta Berrikuntza eta Kudeaketa Gastronomikoko masterra du. Zenbait urte egin ditu enpresa teknologikoentzako merkataritza-estrategiak eta produktuak garatzen, eta estrategia eta produktu horiek garapen gastronomikoaren inguruan duen zaletasunarekin lotu ditu. Gaur egun BCC Innovation zentroan dabil lanean, ikertzaile eta lider teknologiko modura. LABE DIGITAL GASTRONOMY LAB proiektuan, teknologiako burua da. Laborategi hori berrikuntzako Living Lab ireki bat da, non ikertzaileek, startup-ek, enpresek eta erabiltzaileek esperimentatu, elkarrekin sortu eta FoodTech produktuak eta zerbitzuak probatu ditzaketen. Gizakia erdigunean dagoen ikuspegi batekin lan egiten du, gastronomia-sektorea eta eboluzioaren eta 4.0 Industriako teknologien arteko integrazioa azkartzeko.\nCuller de Pau-ko bazkidea eta jangelako burua\nAmaranta Rodríguez, Culler de Pau-ko jangelako burua, bazkidea eta Javier Olleros-en emaztea, kasualitatez hasi zen ostalaritzan. Culler de Pau senarraren ametsa zen, eta Amarantak, zeinak finantzen munduan lan egiten zuen, ez zuen dudarik egin administrari-lana utzi eta Culler de Pau-n hasteko. Hasieran, kontuez eta erreserbez arduratzen zen eta, gero, jangelaren ardura hartu zuen bere gain. Amarantak Culler de Pau-ren % 50 ordezkatzen du, eta jangelan duen betekizuna, Javierren konfiantzazko pertsona den aldetik, ezinbestekoa da. Bikote ezin hobea osatzen dute jatetxe txiki baina asmo handiko jangela duen honetan.\nTrine Hahnemann, idazle, speaker eta sukaldari daniarra. Hahnemanns Køkken konpainiaren jabea eta zuzendari exekutiboa da. Konpainia Kopenhageko eremu metropolitanoan dago, eta bi atal ditu. Ataletako bat jatetxe-negozio bat da, eta egunean 3.000 bazkari inguru egiten ditu enpresa pribatu eta publikoentzat. Beste atala janaria saltzeko eremu bat da, hau da, nazioarteko profila duen denda komunitario bat, eta gosariak eta bazkariak ere zerbitzatzen dira, eta okindegia, jatetxea, supermerkatua, sukaldaritza-eskola eta ekitaldietarako eremu bat ditu. Produktu guztiz organikoak dituzte, baratzetik mahaira zuzenean. Sukaldaritzako hamar liburu baino gehiago idatzi ditu, denak Quadrille argitaletxean argitaratuak; hona hemen horietako batzuk: The Scandinavian Cookbook (2008), The Nordic Diet (2009), Scandinavian Christmas (2012), Scandinavian Baking (2014), Scandinavian Comfort Food (2016), Open Sandwich (20218) eta Copenhagen Food (2018). The Guild of Food Writers saria irabazi du, 2019ko nazioarteko sukaldaritzako liburu onenarengatik.\nFutbol-entrenatzailea izan da 17 urte zituenetik; hasieran, horretaz gain, ikasi eta futbolean jokatu ere egiten zuen, eta, gerora, 21 urtean, entrenatzaile-jarduera enpresa-munduarekin uztartu zuen. 2000. urtean Realean hasi zen entrenatzen, eta ordutik, arlo profesionalean, entrenatzaile modura ari da bakarrik. La Salle ikastetxean hasi zen entrenatzaile, berak han ikasten eta jokatzen baitzuen futbolean. Gero, probintziako talde hauetan aritu zen, besteak beste: Danak, Real Unión, Tolosa eta Beasain, harik eta Realera iritsi zen arte. Realean aritu ondoren, talde hauetan egon zen: Burgos eta Numantzia (bi bider bi taldeetan), Almeria, Tenerife, Mirandés, Jaén eta Barakaldo. Gero, berriz Realera bueltatu zen, oraingoz lehen aldiz emakumezko talde bat entrenatzera.\nErakunde Osasuntsuen diseinuan, kudeaketan eta garapenean aditua, dibulgatzailea eta hizlaria\n28 urtean MAHOU SAN MIGUEL enpresako egoitzetako eta sare komertzialeko arduradun medikoa izan da. 2017. urtetik MAHOU-SAN MIGUEL enpresako Zoriontasuneko gerentea da, non HAPPYNET® neurozoriontasuneko eredua garatu duen, norbanakoentzat zein erakundeentzat. Halaber, konpainiako Goi Zuzendaritza Ataleko arduradun medikoa da. 2017tik Erakundeen Zoriontasuneko Talde Funtzionala koordinatzen du Laneko Medikuen Espainiako Elkartean. Jaume I.a Unibertsitateko (UJI I, Castelló) Psikologia Positiboko Masterreko eta Miguel Hernandez Unibertsitateko (Alacant) Erakunde Osasuntsuen Masterreko irakaslea da. Berak dio happytologo konbentzitua dela, eta zoriontasunaren zientziaren ikertzaile suharra. Diziplina horrek honako hauen arteko loturak sustatzen ditu, alegia, burmuina, zoriontasuna, osasun positiboa eta pertsonen ongizate psikofisikoa eta psikosoziala lanean eta bizitza pertsonalean.\nPablo Arredondo Braña\nLa Tagliatellako eragiketen zuzendaria\nMadrileko Unibertsitate Autonomoan Enpresa Zientzietan lizentziatua. IEn Eragiketen Zuzendaritzan Masterra. Bere ibilbide profesionala jatetxe-kateen sektoreari lotuta egon da, 1991tik gaur egun arte. Hala, besteak beste, Telepizza, Grupo Zena, Grupo Ibersol (Portugal), Restauravia/AmRest kateetan aritu da lanean.\nUrte hauetan, askotariko funtzioak eta ardurak bete ditu, batez ere, eragiketen arloarekin lotuak, bai otordu lasterreko jatetxeen segmentuan (Telepizza, Pizza Hut Zenan eta KFC en Restauravia/AmRest-en), bai Casual Dinning segmentuan (Ibersol eta La Tagliatella).\nEgun, eragiketen zuzendaria da La Tagliatellan, eta konpainiaren 75 jatetxeak kudeatzen ditu.\nElikagaien eta Edarien zuzendari korporatiboa Melia Hotels International-en\nMelia Hotels International-eko egungo Elikagaien eta Edarien zuzendari korporatiboaren hastapenak hainbat familiako jatetxe-negoziorekin lotuta daude. Ondoren, sektoreko enpresa handietan sartu zen, eta I+G+Bko proiektuak zuzendu ditu, bai elikagaien industrian, bai jatetxeenean. Sektoreko segmentu guztietan (luxuzko jatetxeak edota antolatutakoak) Elikagaien eta Edarien Arloan aditua da, eta Espainia osoan eta atzerrian aritu da. Esperientzia zabala dauka hainbat negozio-unitateren kudeaketan, eta ikastetxe espezializatuek ziurtatutako prestakuntza jaso du, zeinari esker arloko ezagutza espezifiko garrantzitsuak jaso baititu. Herrialdeko jatetxe handietako sukaldean eta jangelan aritu da (Celler de Can Roca, Arzak, Martin Berasategui Taldea, Dani Garcia, Zuberoa...). Sektoreko hainbat unibertsitatetan kolaboratzaile aritu da: hospitality sektorearekin lotutako azken kolaborazioaren bidez, BCCn hotelen sektorerako F&B masterra garatzen lagundu gu. Hedabideekin ere aktiboki kolaboratzen du.\nTelmo Rodríguez ardo-konpainia (Araba)\nTelmo Rodriguez Irunen jaio zen 1962an. Euskal Herriko Unibertsitatean eta Oviedoko Unibertsitatean ikasi zuen. Bordeleko Enologiako Fakultatean Frantziako enologo-diploma eskuratu zuen. Bordeleko upategietan hiru mahats-bilketatan lan egin ondoren, Rhône eskualdera aldatzea erabaki zuen –herri, ardogile eta mahasti mitikoen eskualdea da–. Espainiara itzuli zenean, familiako upategian, Granja Nuestra Señora de Remellurin, enologiaren ardura hartu zuen. Handik gutxira, proiektu pertsonal bati ekitea erabaki zuen, Bordelen bere ikastide izan zen Pablo Eguzkiza enologoarekin batera. 30 urtez Telmo eta Pablo lurralde ahaztuetan ibili dira, batez ere, Espainiako ipar-mendebaldean. Gaur egun, Telmo Rodriguez ardo-konpainiak Espainiako zortzi eremutan du presentzia eta 80 hektarea mahasti ditu bost eskualdetan: Errioxan (Bodega Lanzaga), Ribera del Dueron (Viñedos de Matallana), Cebrerosen (Pegaso Viñas Viejas), Valdeorrasen (Ladeiras do Xil) eta Málagan (Molino Real. Mountain Wines). 48 mahats-barietate lantzen dituzte. Konpainiaren ereduaren helbua gure herrialdean ia desagertuta dagoen filosofia bat berraktibatzea da: giza neurriko proiektu txikietan oinarritutakoa, herri, paisaia eta lursail bikainak argi eta garbi azaltzeko gai den mahastizaintza eta ardogintza bikainak lortzeko.\nJosé Corraliza, natural de Madrid, lleva desde el año 2014 trabajando en Ibiza donde ocupa el cargo de Director General y Director Artístico de Heart Ibiza, el proyecto desarrollado por los Hermanos Adrià junto a Guy Laliberté, fundador de Cirque du Soleil.\nPosee un bagaje profesional de más de 25 años trabajando y viajando por todo el mundo en el sector de la música, espectáculos y eventos. Hasta su llegada a Ibiza, estuvo residiendo durante 10 años en Montreal (Canadá), donde ocupó el puesto de Vicepresidente de Touring Shows y Operaciones del Cirque du Soleil.\nJose Mª Ruiz Benito y Rocío Ruiz Aragoneses\nDesde los 15 años, Rocío ha ayudado a sus padres, José María y Chon, en el negocio familiar ‘restaurante José María’, compaginándolo con los estudios.\nJosé María Ruiz Benito es uno de los mayores exponentes de la gastronomía segoviana, emprendedor, soñador, hostelero y vitinicultor. Ocupa el cargo de presidente del Grupo José María, formado por la parte Gastronómica (‘restaurante José María’, ‘José María Eventos’, ‘Cochinillo Viajero’ y la granja ‘Agrocorte Gourmet’) y la parte Vitivinícola (Bodegas ‘Pago de Carraovejas’, ‘Ossian, Vides y Vinos’, Bodegas ). Su pasión por el vino hace que, en 1987, dé origen a la prestigiosa bodega ‘Pago de Carraovejas’ de la Ribera del Duero, y a otros proyectos empresariales ampliamente reconocidos como el “Cochinillo Viajero”, “José María Eventos”, la bodega segoviana “Ossian Vides y Vinos” y la granja “Agrocorte Gourmet’ donde crían a sus cochinillos y en la misma finca cultivan verduras ecológicas.\nPor su parte, Rocío Ruiz Aragoneses ha sido parte del negocio familiar desde los 15 años. Apasionada de su trabajo, su dirección se centra en la excelencia tanto en el producto como en la atención al cliente, apostando por emocionar a todos los que vienen a visitarnos y siempre valorando a su equipo humano, a los que define como “el mayor activo que tenemos en esta empresa”. Actualmente es directora general del Grupo Gastronómico José Maríay forma parte de la Comisión Especial de Promoción del Talento Femenino de la Cámara De Comercio De Segovia.\nCarlos Pérez Tenorio (Algeciras, 1960). Tres etapas marcan su carrera profesional. Como periodista en las emisoras locales de la SER y Onda Cero en Algeciras en la década de los ’80; como Director de importantes Centros Comerciales en los ’90 (Parquesur y Bahía Sur); y como Director General de Restalia (100 Montaditos/La Sureña/TGB) en el decenio (2003/2013) de mayor desarrollo y éxito del Grupo, además de CEO en Miami para la expansión de la cadena en América. Actualmente es Socio-Cofundador y Presidente Ejecutivo del Grupo de Restauración Multimarca FoodBox (Santagloria/L’Obrador/Volapié/Papizza/Más Q Menos). También es, desde marzo de 2018, Presidente de la Asociación “Marcas de Restauración”, que reúne a modo de patronal sectorial a la práctica totalidad de las cadenas de restauración organizada en España.\nHizlari gehiago egongo dira irailetik aurrera.\nBCC Hosteko parte-hartzaileen harrera, akreditazio-banaketa\nBESTE DIZIPLINA BATZUETATIK IKASTEN: NIRE BURUTIK, GURE BURURA\nZoriontasunaren hizkuntza jangelan. Nola sortu espazio eta esperientzia gogoangarriak hizkuntza positiboarekin.\nLuis Castellanos, Filosofia Puruan doktorea eta ikertzailea, hizkuntza positiboaren arloko aditua.\nPertsonak dauden lekuan gatazkak sortzen dira\nNerea Urcola, psikologoa eta prestatzailea, erakunde-garapenean eta konpetentzia emozionaletan eta komunikatiboetan aditua\nTalde aparta: jangela eta sukaldea\nInma Puig, taldeen prestakuntzan, ikerketan eta garapenean aditua\nTalde baten buru izan\nGonzalo Arconada, Errealeko emakume jokalarien entrenatzailea\nKafea hartzeko etenaldia\nBESTE DIZIPLINA BATZUETATIK IKASTEN: BARNE BEZEROTIK KANPO BEZERORA\nBarne-bezeroan ardaztutako erakunde-kulturaren eredu bat.\nJuan Apresa, talentuaren kudeaketan eta erakundeen transformazio kulturalean aditua.\nPaloma Fuertes, MAHOU-SAN MIGUEL-eko Zoriontasunaren Zuzendaria, Erakunde Osasuntsuen diseinuan, kudeaketan eta garapenean aditua,hizlaria eta dibulgatzailea.\n«Zergatik ateratzen ditugu selfiak jatetxeetan»\nJesús Alcoba, Madrilgo La Salle International Graduate School of Businesseko zuzendaria, idazlea eta hizlaria\nTitulo por definir\nJose Corraliza, Director General y Director Artístico de Heart Ibiza\nHAUTATU ZURE BURUZ BURUKOA\nHOSTEKO HIZLARIEN IKUSPEGIA GERTUTIK EZAGUTZEKO MOMENTUAK\nExperience bites: esperientzien diseinu-probaldia.\n«Pertsonei buruz hausnartzen»\nJangelaren etorkizuna: nola garatu gizakian ardaztutako teknologia\nTalentuaren kudeaketa integralerantz: employee centricity.\nHizkuntzaren talentua: komunikazio positiboa\nBESTE DIZIPLINA BATZUETATIK IKASTEN: GIZAKITIK DIGITALIZAZIORA\nGastronomia zentzuz eta helburu batekin digitalki transformatzea\nJuan Botero, BCC Innovation, Centro Tecnológico Sectorial en Gastronomía Basque Culinary Center\nPROFESIONAL HANDIENGANDIK IKASTEN\nWhat does leadership need to look like in the future?\nTrine Hahnemann, chef-a, idazlea eta Hahnemanns Køkken-eko jabea\nGASTRONOMIAREN PROFESIONAL HANDIENGANDIK IKASTEN\nALDATZEKO PROZESU BAT HASTEA: NOLA ZAINDU LANTALDEA GOI-MAILAKO GASTRONOMIAN\nLuisa López Telleriak moderatua. Basque Culinary Centerreko Sala Irakaslea\nJose Félix Paniego, PORTAL DE ECHAURREN jatetxea (Errioxa)\nDimitris Leivadas, Delta Lambda Hospitality (Londres, Erresuma Batua)\nCarmen González, Zalacaín jatetxea (Madril)\nAmaranta Rodríguez, Rest. Culler de pau (Pontevedra)\nINSPIRATZEN DUTEN JATETXEAK: KONPROMISO SOZIALA DUEN NORTASUNA\nNormaltasuna ez da balio bat\nGiovanni Cuocci, La lanterna di Diogene jatetxea (Modena, Italia)\nJANGELA BELAUNALDI BERRIEN IKUSPUNTUTIK\nJoserra Calvo moderatua, IXO taldeko jatetxeko zerbitzuen zuzendaria.\nDiego Millán, CANCOOK RESTAURANT jatetxeko* kudeatzailea eta jangelaburua (Zaragoza)\nEsther Merino, jangelan eta zerbitzuan espezializatutako aholkularia eta bartenderra (Donostia)\nOriol Casals, TEÒRIC TAVERNA GASTRONÒMICA jatetxeko kudeatzailea eta sukaldeburua (Bartzelona)\nSara Crisóstomo, MUGARITZ jatetxeko** sommelier ohia (Donostia)\nBEGIRADA BAT JATETXEKO TALDEEI: PERTSONAK ETA LANTALDEAK\nIzaskun Zurbitu moderatua, Basque Culinary Centerreko Ekintzailetza eta Kudeaketa saileko irakaslea\nEnrique Lezcano, Espainiako Meliá Hotels International-eko F&B Zuzendaria\nCarlos Pérez Tenorio, FoodBox multimarka taldeko presidente eta kide-kofundatzailea\nPablo Arredondo Braña, Director de operaciones de La Tagliatella\nPRODUKTUAREN BALIOA PERTSONEN BIDEZ\n«Barraren bitartez zirrara egiten duten esperientziak sortzea»\nMarc Álvarez, tabernetako munduaren kreatibitate eta abangoardiako Bartender espezializatua. Drinks_Atelier-eko CEO (Bartzelona)\n«Arima duten ardoak eta haiei buruz nola hitz egin»\nTelmo Rodríguez, Telmo Rodríguez ardo-konpainia (Araba)\nBEGIRADA BERRIA FAMILIA- ENPRESEI\nTradizioa eta familia: Benetazko begirada\nModerado por Adela Balderas, coordinadora del Máster en Innovación y Gestión de restaurantes y del Máster en F&B\nJosé María Ruiz, presidente del Grupo José María\nRocío Ruiz, directora general del Grupo Gastronómico José María (restaurante José María, José María Eventos, Cochinillo Viajero y la granja Agrocorte Gourmet)\nAGURRA ETA ITXIERA\nHOST Awards-ak parekorik gabeko sariak dira, jangelari eta zerbitzuari profesionaltasuna eta lehiakortasuna emate aldera. Hauen bidez, aitorpena egin nahi izan zaie jangelaren, zerbitzuaren eta bezeroentzako arretaren arloetan inspirazio-iturri izan diren eta/edo eraldaketak ekarri dituzten pertsona edo proiektuen lorpenei.\nHOST Awards sariek zazpi kategoria hartu dituzte barnean.\nAitorpena egin zaio Ezkaraiko Echaurren Relais & Châteaux hoteleko jatetxeetako jangelako buru eta sommelier Jose Felix Paniegoren lanari.\nTickets - Joan Romans\nMaila handiko gastronomiaren esperientziaz gozatzeko modu desberdin eta informalagoa eskaintzen dute Bartzelonan, tapak erabiliz.\nCádiz-eko jatetxe hau, desgaitasuna duten pertsonen bizi-kalitatea eta -baldintzak hobetzeko egin duten ekarpenagatik izan da saritua.\nJuan Ruiz Henestrosa\nEdariak profesionaltasun handiz integratu dituen sommelierra, Aponiente jatetxeko (Cádiz) bezeroen esperientzian.\nCoque - Juan Diego Sandoval\nGastronomia sortzailea eta plater berritzaileak eskaintzen dituen abangoardiako lokala.\nCentelles gaur egungo sommelier onenetakoa eta ardoaren munduan eragin handienetakoa duen pertsonetako bat da. Hedabideetan jangelaren munduaren berri emateagatik izan da saritua.\nBizi osoa jangelari eskaintzeagatik eta Via Veneto jatetxea Bartzelonako ostalaritza-establezimendu enblematikoenetako bat izan dadila lortzeagatik izan da saritua.\nHonako hauek hartzen ditu barne:\nHitzaldi guztietara joateko aukera\nDe tú a tú (aukeran)\nKafeak eta bazkariak prestakuntza-ekintzan zehar\nOhiko izen-ematea: 220€\nIzen-emateak deskontua izango du 3 laguneko edo gehiagoko taldeentzat.\n%25-eko deskontua abuztuak 31 baino lehen egindako inskripzioetan.\nJuan Avelino Barriola Paselekua, 101\nLatitud GPS: N 43º17'15.39"\nLongitud GPS: W 1º59'14.13"\n© Basque Culinary Center


Whatsappek txapela galdu? | Whatsappek txapela galdu? – iparraldekohitza\nWhatsapp aplikazioak hiru hilabetez gibelatu behar izan du erabilera baldintzak aldatzeko epea, eta milioika erabiltzaile galdu ditu. Europako Batasunean ez luke eraginik.\nSakelako telefonoen munduko aplikazio handienetarikoa bere erabilera arauak aldatzekotan da. Sare sozialen artean erraldoienetarikoa da Whatsapp, eta otsailaren 8an zituen aldaketa horiek plantan ezartzekoak. Whatsapp baliatzen segitu nahi duten erabiltzaile guziek onartu beharko dute beren datu gehiago Facebooki ematea. Izan ere, azken horrek erosi zuen Whatsapp duela ia-ia zazpi urte. Dena den, Europako Batasuneko herrialdeei eta Erresuma Batuari ez die eragingo aldaketak, legediak ez baitu onartzen mota horretako informazioaren erabilera.\nIzengoitia, telefono zenbakia, IP helbideak eta erabiltzaileek baliatzen dituzten tresnen gaineko informazioa da Whatsappek Facebooki helaraziko dion informazioa.\nAlta, erabilera baldintzen aldaketa berri horiek maiatzaren 15era gibelatzera behartua izan da Whatsapp, presioaren presioz. Izan ere, joan den ortziralean aplikazioak zabaldu zuen komunikatuan azaldu zuen «jende askoren nahasmendu handia» egon zela, eta «desinformazio» horrek eragindako «behar gabeko asaldurek» bultzatu dutela epea hiru hilabetez gibelatzera; hortaz, «ez zaio nehori bere Whatsapp kontua bertan behera ezarriko otsailaren 8an». Erabilera baldintza berriak onartuko ez dituenari gertatuko litzaiokeena, hots.\nKlik baten boterea\n«Ez da berria hau», erran du Ganix Mitxelena Donostiako USB informatikako teknikariak; «2016an jadanik eguneraketa bat egon zen, eta hasi ziren kontu maltzur horrekin. Hau azken errematea da. Azkenean, dena da diru afera bat: Whatsapp enpresa bat da, ez gobernuz kanpoko erakunde bat, eta, enpresa guziek bezala, dirua du helburu». Azpimarratu du aplikazioak ematen duen zerbitzua «sekulakoa» dela, eta horretarako behar den azpiegitura «alimalea»; beraz, horrek, langileekin batean, soldatak ere eskatzen dituela. Horien kausitzeko, Facebookek saltzen duen publizitatea du diru iturri. «Ni ez nau batere larritzen, ulertzen baitut egiten dutena eta bai baitakit niri ez didatela ezer salduko Facebooketik igortzen didatenaren bidez. Hori bai, ez dut nahi muturra sar dezaten nire elkarrizketetan. Nik lasaitasunerako deia egiten dut: lehen-lehenik, ez baitigu honek eragiten; eta, bigarrenik, ulertu behar delako normala dela horrelako zerbait egitea, ezin baita dena urririk izan. Ororen buru, edo ordainpeko zerbitzua hartzen dugu gure daturik baliatzen utzi gabe, baina nor da horretarako prest? Edo urririk segitzen dugu erabiltzen, gure datuak baliatzen uztearen truk».\nOier Saizar zibersegurtasunean aditua den informatikariak ere negozioaren logika ikusten du: «Portaerak ikertu eta profilak sortzeko baliatzen ditu Facebookek Whatsappen datuak. Azkenean, publizitatea saltzeko sistema bat da. Konspiranoian sartu gabe, datu horiek guztiak inon gordeta daudenez, lapurtu ahal dira. Edo AEBek eska litzakete segurtasun nazionalaren izenean».\nSare sozialen aroan, zenbaitetan badirudi gero eta gutiago axola duela jendearen bizi pribatuko informazioa publiko egiteak, edo pribatutasuna partekatzeak. Pribatua eta publikoa denaren arteko muga sotila baita. Afera da Whatsappek erabilera baldintzen aldaketa iragarri duenetik orain arte 2.000 milioi erabiltzaile zituen aplikazioak erabiltzaileen galera etengabea pairatu duela. Hala, batzuen negarrak bertze batzuen poza eragiten du: 72 orenez 25 milioi erabiltzaile berri bildu ditu Telegramek, eta orotara 500 milioi kideen heina gainditu. Signalek, berriz, hamar milioi erabiltzaile zituen, eta egun bakar batzuetan 50 milioira iritsi da. Harrigarriro, Telegramek bildu dituen berrietatik %27 europarrak dira.\nTelegram eta Signal\nBaina pribatutasun politika hain dute ezberdin aplikazio horiek?\nMitxelena eta Saizarrek bat egiten dute Signal dela hiruretatik pribatutasuna gehien babesten duen aplikazioa. Aipatutako hiru aplikazioek muturretik muturreko zifratzea erabiltzen dutenez, ezin bide dituzte elkarrizketak ikusi. Baina metadatuak dira kontua, hots, elkarrizketa horren inguruko informazioa: nork, nori, noiz, non, zer tresnatatik… Whatsappek eta Telegramek kode itxia dutenez, ez dago jakiterik informazio horrekin zuzen zer duten egiten.\nSignalen kasuan, berriz, kode hori irekia denez, edonork ikus ditzake zein diren, deus gorde gabe: «Kode irekiari esker, zerbait itsusia gertatuko balitz, erraz harrapatu ahalko litzateke; adibidez, aplikazioa bera egin behar ez lukeen zerbait egiten hasiko balitz», azaldu du Saizarrek.\nAre gehiago, aldaketak ere proposa ditzake, Wikipediaren kasuan bezala, konparazione. Azken hori bezala, Signal ere diru emaitzen bidez dabil. Saizarrek gogoetarako deia egin du: «Kasu honetan eragiten ez badigu ere, Facebookek, Microsoftek eta Googlek gugan duten botereaz hausnartzeko garai ona da. Jarraitu nahi dugu gure datu guztiak haiei ematen haien zerbitzuen truke? Asko baliatu dira, uste baitugu gure datuek ez dutela inongo baliorik, baina ez da egia». Gomendio argi batekin akitu du: «Aktibistek utz ditzatela Telegram eta Whatsapp!».\nMitxelena Telegram zalea da, Signal oraindik «ezagutzeko paradarik» ez baitu ukan: dokumentuak lainoan automatikoki gordetzen baititu pisua kenduz, ordenagailuko zerbitzua «hobea» baita eta pribatutasun politikan, zenbakia, izena eta kontaktuak baizik ezin baititu ikusi.


azaroa 2016 - Odolaren mintzoa\nPelículas de culto liburu gomendagarrian, Mauricio Bach-ek dio, Quentin Tarantino aipatuz –buruz ari naiz; beraz, sarrera hau guzia asmazio bat izan liteke trankil aski, burmuinaren trikimailu bat–, gu aho bete hortze uzteko gaitasuna dela kultuko filmek izaten duten ezaugarri nagusietarik: uneren batean gure artean baina zer demontre ari naiz ikusten erratera behartzen gaituztela, alegia. Ez dakit Jason Lei Howden-ek zuzenduriko Deathgasm kultuko film bilakatuko ote den, baina, zer nahi...\nTrollhunter, André Øvredal-en aitzineko filma, gustuko izan nuelako ikusi nahi nuen Emazteki ezezagun baten autopsia; baina, egia aitortzeko, arrunt film desberdinak dira biak: Jane Doe-ren autopsia kontatzen duen honetan lehen graduko beldurrezko istorioa kontatu nahi izan du zuzendariak, eta, horretarako, gibelean utzi ditu Trollhunterreko umorea eta ukitu fantastikoa. Ez dit dezepziorik eragin, halere. Ez zen hasmentan espero nuen filma, baina erregistro berri honetan Øvredalek film ona...\nLa noche del virgen (Birjinaren gaua) laneko sarrerak nahiko ongi laburbiltzen du film horrek duen problema nagusia. Urtero Urtezahar gauean, hamabiak jo eta urte berria hasi baino lehenago, Espainiako telebistak Madrilgo Sol plazatik egiten duen saioaren parodia da filmeko lehen minutuak hartzen dituen sekuentzia; pantailan, Anne Igartibururekin eta Ramon Garciarekin antzik ez duten bi aktore (Rocio Suarez eta Ignatius Farray), Anne Igartiburu eta Ramon Garcia direla erraten, eta bi aurkezleen...


Bilboko aireportuarentzako aparkaleku zerbitzua\nBidaiatzen ari zaren bitartean, zure autoa leku seguruan gordetzeko aukerarik egokiena eskaintzen dizugu FALYPARKekook. Non eta Bilboko Aireportuaren ondo ondoan. Bi zerbitzu eskaitzen dizkizugu: GOLD edo SILVER.\n** Sentitzen dugu baina EZ DUGU EZ ELBARRIENTZAKO EZ ADINGABEENTZAKO SEGURTASUN NEURRIAK DITUZTEN AUTOAK. Beharrizan horiek asetzeko, GOLD zerbitzua erabili zenezakete.\nDeitu iritsi baino 10 minutu lehenago. IRTEERAK terminalean izango gaituzu zain zure autoa jasotzeko 24 orduetan itxita eta zainduta dagoen aparkalekura eroango dugu zure autoa.\nDeitu lurrartutakoan, ekipaia jasotakoan eta IRTEERAK terminalean itzuliko dizugu autoa. Ordaindu eta autoa garbi garbi jasoko duzu.\nDeitu gure aparkalekura iritsi baino 10 minutu lehenago. IRTEERAk terminalera eroango zaitugu hegazkina har dezazun. Gehienez 8 lagunentzako lekua eskatu daiteke.\nItzulitakoan, deitu eta IRTEERAK terminalean jaso ondoren aparkalekura ekarriko zaitugu. Ordaindu eta autoa garbi garbi jasoko duzu\nFLYPARKek aparteko zerbitzuak eskaintzen dizkizu:\nAutoari kalterik ez dagioten garbikari bereziekin garbituko dugu zure autoa.\nSakon garbituko dizkizugu hagunak, ateetako azpiak eta markoak, aginte-mahaia eta barruko plastikoak eta kristal guztiak, tapizeria eta barrua xurgatuko dizkizugu eta azkenik aireztapen sistemako usain txarrak garbitzen ditugu.\nZure autoa gure aparkalekuan dagoen bitartean IATa egingo diogu.\nGura duzun beste beteko dizugu depositoa.\nTapizeria oihala kaltetzen ez duten garbikariekin desinfektatuko dizugu (soilik jarlekuetakoak).\nLarruzko tapizeria garbitu eta hidratatu egiten dugu, sendotu, babestu eta arrakalatzea ekiditeko. Horrela, garbi egoteaz gain, berria zeneko itxura berreskuratzen du.\nDesinfektatu egiten dugu, usaintxar eta bakteriak desagerrarazten ditugu bai aireztapen sistematik bai autoaren barruetatik. Horretarako, ozonizazio sistema bat darabilgu.


Matxinada Espartakista - Wikipedia, entziklopedia askea.\nMatxinada Espartakista (alemanez: Spartakusaufstand) greba orokorra eta liskar armatuak izan ziren, 1919ko urtarrilaren 5etik 12ra arte Berlinen gertatutakoak. Terminoaren erabilera orokortu egin da, egiatan Espartakisten Ligak, geroago Alemaniako Alderdi Komunista bihurtu zenak, ez zuen langileen eta soldaduen matxinada hasi, ezta zuzendu ere, matxinada hasirik zegoenean hari lagundu baizik.\nTiroketa Matxinada Espartakistan.\n2 Langileen matxinada\nGobernu berriak, Friedrich Ebert buruan zutela, barne ordenari eusten saiatzen zen, burgesia eta maila ertainaren arteko gatazkak baretzen eta fronte batu bat erakusten saiatzen zen munduko potentzien begitara. Bide batez, proletarioen iraultza ekiditen zuten, nahiz eta sozialista erradikalenak errusiar boltxebikeak antzeratu nahi izan. Horretarako, Eberten gobernuak tropa desmobilizatuak eta langile eta soldaduen sobieten sortzaileak kontrolpean izan beharra zituen, erregimenarentzat oztopo bat ez izateko. Beste alde batetik, Errusiar Iraultzaren albisteak ziurgabetasuna sortu zuen Alemanian; izan ere, Leninek zuzendutako boltxebikeek gobernu deskonposatu bat baliatu zuten jaurbidea aldarazteko. Ondorioz, Ebertek eta bere ingurukoek hori gertatzea saihestu nahi zuten.\nMatxinada 1918ko abenduan hasi zen Alemaniako Lehen Kongresu Sobietarrean, Berlinen. Bere ordezkariak, Langile eta Soldaduen Kontseiluko kideak, eta Alemaniako Alderdi Komunistaren eraginpean, Gabonak baino lehenago egin zuten Paul von Hindenburg Mariskalaren kargugabetzea.\nFriedrich Eberten gobernu sozialdemokratak eskari hauek ezeztatu zituen, Hindenburg marexalak ordezkatutako armadak lagunduta eta lasaitasun urduri bat atxikiz 1918. urteko azken egunetan. Hala ere, urtarrilaren 5ean, ezkertiar erradikalenak, Espartakisten Ligak lagunduta, Vörwarts egunkariaren egoitza hartu zuten.\nOstera, lehen mugimendu iraultzailea Lehen Sobietar Biltzarreko giza multzoek hasi zuten, boltxebikeen jarraitzaile ziren langile eta soldaduek nagusituta. Hauek greba orokorra ezarri zuten Berlinen eta Eberten gobernuaren uzkailtzea lortu zuten, nahiz eta momentu hori matxinadarako horretarako desegokia izan Alemaniako Alderdi Komunistarentzat. Hain zuzen, buru komunista zen Rosa Luxemburgek zion, 1919ko Alemaniako egoera ez zela 1917ko Errusiakoaren berdina eta soldadu desmobilizatuekin ezinezkoa zela gobernua uzkailtzea lortuko zuen borrokalari giza multzoa batzea. Beste alde batetik, jaurbide boltxebike errusiarrak ezin zieten alemaniar komunistei lagundu, ez baitzeuden horretarako egoera onean.\nHori gutxi balitz, Eberten gobernua, langileen ordainketaren eta egoeraren hobekuntzen ziurgabetasun hori lasaitzen saiatzen ari zen. Gobernuak zioen, Woodrow Wilsonek zuzendutako Estatu Batuetako gobernuak laguntza ekonomikoa emango ziela nahigabe sozial horrekin amaitzeko; horrek langileen errebuelta nahia izugarri jaitsi zuen.\nFaktore guzti hauek izanda ere, Karl Liebknecht buruak erabaki zuen garaia zela. Rosa Luxemburg ez zegoen horretaz seguru, baina hala ere esan zuen dudarik gabe lagunduko zuela kausa hau hasi orduko.\nMatxinoek gobernuaren dimisioa eskatu zuten, beraz Ebertek armadaren laguntza eskatu zuen. Armadaren kontraerasoa 1919ko urtarrilaren 9an hasi zen, Walther von Lüttwitz jenerala buru zutela eta Freikorps antikomunistek lagunduta. Matxinatutako langileen borrokak, "Aste Odoltsua" izenez ezagututakoari eman zion hasiera, hainbat egunetan zehar Berlingo kaleak guda-zelai bihurtuz. Langile espartakistek, fabriketan lubakituta zeudenak, ez zuten beste langile eta soldaduen laguntza handirik jaso, beraz ezin izan zuten denbora askoan eutsi. Gauzak horrela, pixkanaka-pixkanaka hauek hiltzen edo harrapatzen joan zen gobernua.\nUrtarrilaren 15eko arratsalderako, Berlingo matxinada komunistak porrot egin zuen eta espartakistek hartutako hiriko puntu guztiak berreskuratuta zituen gobernuak. Ligako bi buru nagusiak, Luxemburg eta Liebknecht, harrapatuak eta erailak izan ziren. Hilketa hauek gatazka asko piztu zituzten Alemania guztian zehar.\nAzken aldaketa 18 maiatza 2021(e)an, 16:20(e)tan\nOrriaren azken aldaketa: 18 maiatza 2021, 16:20.


Asteburu honetan: Txerri masailak saltsan errezeta • ZUZEU\nAsteburu honetan: Txerri masailak saltsan errezeta\nAsteburu honetan: Txerri masailak saltsan RZ –\nHaragiak RZ sailtxoa jarraituz, matrail edo masaila saltsan dakarkizugu gaurkoan, txerriaren beste sail bat gozatzeko, Txerri masailak saltsan errezeta bikaina. Iker Markinezen «Euskal sukaldaritza praktikoa» bere liburuko beste errezeta goxo eta erraz bat. Zaporetsua eta denak txundituta uzteko primerakoa, parranda osterako bikaina zinez, lagunekin bazkari bat gozatzeko, ama eta izeba bisitan datozenerako, ligatzeko… Segi gozo, segi fin eta on egin! 😉\nTXERRI MASAILAK SALTSAN\nOsagaiak 4 pertsonentzako:\nKilo bat txerri masail edo matrail\nLau baratxuri ale\nPiper beltz ale batzuk\n3/4 litro ardo beltz\nLapiko handi bat su bizian berotzen jarri. Jarraian, txerri masailak bertan jarri, eta oliba olio zorrotada bat bota, baita gatz pitin bat ere. Su bizian eduki 4 minutuz alde batetik, eta gorritzean, bestetik beste 4 minutuz.\nBitartean, ditugun barazkiak garbitu (porrua, tipula, azenarioa eta baratxuri aleak), zuritu eta pusketatan moztu.\nMasailak ondo gorrituta dauzkagunean, barazki guztiak lapikora gehitu, sua moteldu, eta 15 minutuz erregosi. Basokada bat Oporto gehitu, eta ardo beltza ere bai. Horrekin batera, piper beltza gehitu, eta sua bizitu. Ardoak duen alkohol soberakina guztiz lurrintzeko, gutxi gorabehera 20 bat minutuz irakiten utzi, lapikoko salda kantitatea erdira murriztu arte. Ura gehitu lapikora, txerri masailak erabat estali arte. Ondoren, ordu bete inguruz irakiten eduki (masailaren samurtasunaren arabera, denbora gehixeago edo gutxixeago izan daiteke).\nMasailak lapikotik erretilu batera atera. Orain, lapikoan duguna txinoaren laguntzaz pasatu, eta gatzez nola dagoen dastatu. Salda fina gelditu bada, denbora gehixeagoz irakiten eduki, lodiera pixka bat hartu arte.\nTxerri masailak xerratan moztu behar ditugu. Horretarako, komenigarria da hotzak egotea, bestela ezingo baititugu ondo moztu. Ondoren, saltsa dugun lapikora gehitu, eta irakin azkar bat eman. Prest jateko.\n… ardoak duen alkohol soberakina guztiz lurrintzeko, gutxi gorabehera 20 bat minutuz irakiten utzi, lapikoko salda kantitatea erdira murriztu arte. Ura gehitu lapikora, txerri Txerri masailak uretan erabat estali, ordu bete inguruz irakiten eduki, masailaren samurtasunaren arabera, denbora gehixeago edo gutxixeago izan daiteke.\nBadator sagardo denbora eta petritegisagardoa kanaletik dakarkizugu Sagardoa sukaldean: Txerri masailak RZ\nXuban Intxaustik gidatzen zuen ETBko “Txoriene” saioan Haizea Luzuriagak Euskal-txerri sekretua Baztango onddo saltsa krematsuarekin RZ egin zuenekoa…\nTxerri masaila saltsan\nAsteburu honetan: Haragi fonduea\nGeuriaMerkatua euskara sustatzeagatik saritua!\nZorionak Pagotxatarron partetik!\nTxerri masailak saltsan RZ\nerrezeta, saltsan, sukaldea, txerri masailak, txerria\nAmatxoren altzoa utzi duzu eta abandonaturik sentitzen zara. Lasai, ez izutu, sukalde zintzo eta garbia, zopa eder bat, entsalada bikain bat, esneki goxo bat… horrelako gauza xume bezain zailak aurkituko dituzu PAGOTXA RZtegian. Etxean egiteko aproposak denak!\nSoka ez da eten, baina agintari gorenak sokatik kanpo kokatu dira\nEstreinaldiak: Maiatzak 20\nPierra Lhande, Zuberoako odol beroa\nEdari energetikoen kontsumoaren kalte-galerak gazteetan\nSancho Iturbideren Nafarroako Karlinak


Defendatzen Grande-Marlaska kanaria handiko Las palmasen azpiegituran garrantzia segurtasuna hobetzeko\nBarne-ministroak, kanarietako gobernuburuari hiriburuan hasiko du polizia-ikastegiko barrutiko emango die zerbitzua, 260.000 pertsona baino gehiago; # # Grande-Marlaska garatutako lanari goraipatu egin du poliziaren buruzagitza gorenaren kanarietako-mailak igo zazpi puntu polizia-eraginkortasuna urteko lehen seihilekoan; # # titularrak barne-zentroak ere bisitatu atzerritarrak barneratzeko Barranco Lehorra eta Maspalomas-eko tokiko polizia-\nBarne-ministroak, Fernando Grande-Marlaska barrutiko polizia-zentroa inauguratu du ostiral honetan, kanaria handiko Las palmasen, non garrantzia azpimarratu dira azpiegituran. “ segurtasun Inbertitzea segurtasuna hobetzea dugu guztiok, eta, halaber, askatasun – esan du – baino gehiago inbertitzea. hiru milioi euro erabili direnak ezarkin hauek eraikitzea dagoeneko azpimarratzen dute pertsonen ongizatearen eta kanarietako eta kanarietako milaka urte bakoitzak zenbat jasotzen duen hiria ”.\nGrande-Marlaska zuzentzen du inaugurazio ekitaldia, kanarietako gobernuburuari, ángel Víctor Torres, eta kanarietako gobernuko ordezkariak, Anselmo, aurretik lan-bilera izan dutenek Pestana izan ziren alkateak inaugurazioa. era berean, kanaria handiko Las palmasen, Augusto Hidalgo, eta zuzendari nagusia, Francisco Pardo, besteak beste polizia-agintarien eta nagusien.\nBarrutiko polizia-Zentro, zerbitzu ekaineko lehenengo astetik 3,1 milioi euro inbertsio bat jaso du, eta 3.000 metro karratu ditu, lau solairutan banatuta, arreta emateko herri batek behar da instalazio moderno eta funtzionala, 260.000 pertsona. “ funtzionarioen lana erraztuko ditu, eta, era berean, jendeari arreta hobea emateko, bai ahalbidetuko duen tramiteetan agiriak, bai salaketak jartzea ”, adierazi du ministroa harrapatzen.\nBere hitzaldian, Grande-Marlaska nabarmendu du, ertzain-lana, “ barrutiko baxuena, herritarraren hurbileko lurralde-antolaketaren barruan ”. “ polizia Da, halaber, beste komisaldegi – gaineratu du – non polizien arteko harremana dutenak eta estuagoa da, eta orduan eta intentsitate handiagoa behar dira ”.\nGogorarazi du ministroak, halaber, estatuko segurtasun-azpiegitura-plana, 2002ko urtarrilean onartutako hiru milioi euroko inbertsioa ere aurreikusi, 2019 eko berri bat eraikitzeko tokiko polizia-Puerto del Rosario, ari da fuerteventuran.\nPolizia-eraginkortasun handiagoa 2021\nHerrizaingo titularrak bat baino gehiago hartzen ditu bere baitan dibisioaren polizia emaitza onak barrutiko polizia-eraginkortasuna hobetu du, hiru puntu lehen seihilekoan aurrean 2021 iazko aldi berean. “ oso eboluzio positiboa Da, oro har hobetzeko joera, oro har, poliziaren buruzagitza gorenaren kanarietako polizia-eraginkortasuna handitu egin da gainetik ehuneko zazpiko ”, adierazi du 2021 zehar.\nInaugurazioaren ondoren barrutiko polizia-Zentroa, Fernando Grande-Marlaska bisitatu du tokiko polizia-Maspalomas. Arratsaldean osteguna, joan zen arte ministroak atzerritarrak barneratzeko Zentroa-Barranco Lehorra, hasieratik 2020.


Aldi-baterako Enpresen Erregistroa - Lan eta Gizarte Segurantza - Eusko jaurlaritza - Euskadi.eus\nHelbide soziala eta jarduera Euskal Herritik kanpo ez duten Aldi Baterako Enpresei (ABE), eta Ministerioaren laguntzarekin, hainbat “on-line” izapide eskaintzen zaizkie, Aldi Baterako Enpresei buruzko prozeduren espedienteetan erabiltzen diren prozedura guztien izapidetze elektronikorako.\nHorrela, hilabetero Aldi Baterako Enpresek eskuragarri jarritako kontratu-harreman guztiak kudeatu ahal izango dira, baita ABEaren egiturari buruzko informazio guztia ere.\nJarduera horretan aritu nahi duten lan elkartuko enpresek edo kooperatibek honako baldintza hauek bete behar dituzte:\nAdministrazioarenaurretiko baimena eskuratu behar dute.\nEnplegu-emaile gisa bere gain hartzen dituzten betebeharrak betetzeko moduko antolaketa-egitura eduki behar dute; horretarako, enpresako elementuak, baina batez ere langileen hautaketa, prestakuntza eta lan-arloko gainerako betebeharrak egokiak eta nahikoa diren baloratu behar dute. Gutxienez 12 langilek osatzen duten plantilla eduki behar dute (denak lan-kontratu mugagabearekin, lanaldi osoan edo partzialean), edo aurreko urtean lagatzeko asmoz kontratatzen diren mila langile bakoitzeko proportzioz egoki den langile\nkopurua. Hasieratik, eta jardunean dauden bitartean, hiru langile finkodun egitura (lanaldi osoan edo partzialean) gutxienekoa izango da.\nAldi Baterako Laneko Enpresa bati dagokion jarduna baino ezin dute egin (baina enplegu-agentzia moduan ere jardun dezakete, edo baimenduta dauden prestakuntza- eta aholkularitza-jarduerak gauza ditzakete).\nBereziki, soldata-betebeharrak, kalte-ordainei lotutako betebeharrak eta Gizarte Segurantzarekikoak egunean dituztela bermatu behar dute. Hasieratik, eta jardunean dabiltzan lehenengo urtean zehar, une horretan indarrean dagoen lanbide arteko gutxieneko soldata halako 25 izan behar da bermea, urteko zenbaketan. Hurrengo urteetan, aurreko ekitaldiko soldata-masaren % 10eko zenbatekoa lortu behar dute; baina une bakoitzean indarrean dagoen lanbide arteko gutxieneko soldata halako 25 izango da gutxieneko muga, urteko\nzenbaketan. Berme hori kalte-ordainen, soldaten eta Gizarte Segurantzaren zorrengatik izango da.\nEzin izan zaie bitan edo gehiagotan jarduera eteteko zehapenik ezarri.\nIzenean «Aldi Baterako Laneko Enpresa» edo horren laburdura “ABLE” agertu behar da.\nSIGETTera sartu ahal izateko, pertsona fisikoaren sinadura digitalaren ziurtagiria behar da. Ogasun eta Administrazio Publikoko Ministerioaren @firma plataforman baimentzen diren ziurtagiri elektronikoak bakarrik erabil daitezke aplikazioan autentifikatzeko. Honako agiri hauek ere aurkeztu behar dituzte, hauek ere baliabide elektronikoen bidez:\nZuzenbideko ahalorde askietsia, baldin eta eskatzaileak pertsona juridiko baten ordezkari gisa jarduten badu; baina salbuespena izango da, eskabidea pertsona juridikoaren sinadura elektronikoaren ziurtagiri bidez aurkezten bada eta, bertan, eskatzailea ahaldun moduan agertzen bada edo eskatzailea Ahalordetzeen Erregistro Elektronikoan erregistratuta agertzen bada.\nEskabidea pertsona juridikoek egiten badute, enpresa (haren forma edozein delarik) Merkataritza Erregistro egokian edo Kooperatiben Erregistro egokian inskribatuta dagoela frogatzen duen ziurtagiria. Kasu horretan, erregistro egokian inskribatuta dagoen eraketa-eskrituraren kopia bat aurkeztu behar da, eta, egoki bada, sozietatearen estatutuak ere bai.\nFinantza-bermea eratu dela frogatzen duen dokumentuaren kopia. Jatorrizko dokumentazioa izan behar da hori, eta hurrengo hiru egun baliodunen barruan aurkeztu beharko da.\nEnpresaren antolaketa-egitura azaltzen duen memoria, lantokika bereizita. Ezarrita dauden lege-betekizunak betetzen direla justifikatu behar da memoria horren bidez.\nInskripzioaren eta hileko eta urteko jarraipenaren ebazpena baliabide telematikoen bide bakarrik emango da, lurralde-ordezkaritzetan edo Lan Zuzendaritzan, ABLEaren egoitza soziala eta jarduteko eremua kontuan hartuta.\nLurralde historiko bakarrean jarduten badu, hari dagokion lurralde-ordezkaritzan ebatziko da.\nABLEak lurralde historiko batean baino gehiagotan baditu lantokiak, Lan Zuzendaritzan ebatziko da.\nEskabideak ez baditu eskatutako baldintzak betetzen, hamar eguneko epea emango da okerrak zuzentzeko; eta eskatutakoa epe horretan zuzentzen ez bada, eskabidean atzera egin duela ulertuko da. Horretarako berariazko ebazpena emango da.\nInskribatzeko eskabidea hilabetean ebatziko da, eskabidea administrazio-organoaren erregistroan sartzen den egunetik zenbatuta.\nEpe hori igaro bada eta ez bada ebazpen espresurik eman, eskabidea baietsi egin dela ulertuko da.\nEbazpenaren aurka gora jotzeko errekurtsoa jarri ahal izango da, hilabeteko epean, ebazpena eman duenaren goiko organoaren aurrean.\nINSKRIPZIOAREN BAJA, EZEZTAPENA, BERRITZEA ETA DATUEN ALDAKETA\nUrte naturaleko lehenengo hiru hilabeteetan zehar enpresak bermea eguneratuta duela frogatu beharko du, dokumentuen bidez,\nlan-arloko agintaritza egokiaren aurrean.\nEra berean, bermea osorik edo zati batean erabili bada, aldi baterako laneko enpresak hamabost eguneko epea izango du (erabili den egunetik zenbatuta) bermea egoki den zenbatekoarekin berrezartzeko, eta gero lan-arloko agintaritza egokiari jakinaraziko dio.\nHurrengo hilaren lehen 10 egunetan zehar, bestalde, kontratuen zerrendak bidali behar dituzte ABLEek.\nEnpresen izen sozialen bat edo EJSNren bat aldatu bada, jakinarazi egin behar dute, aldaketa egin dadin.\nBaimena eten egingo da, lan-arloko agintaritzaren administrazio-ebazpenaren bidez, baldin eta agintaritza horrek egiaztatzen badu enpresak ez duela bete garatu den jardueraren araberako antolaketa-egitura mantentzeko betebeharra edo finantza-bermea urtero eguneratzeko betebeharra.\nHalaber, baimena iraungi egingo da enpresak urtebetean, eta etenik gabe, ez badu jarduera garatzen.\nEstatuaren araudia 14/1994 legea, ekainak 1eko, noren arabera Aldi Baterkao Empresa aurautzen diren Estatuaren araudia Maiatzaren 29ko Errege Dekretua 417/2015 zeinen arabera onarpena ematen zaion Aldi Baterako Empresen araudiari Estatuaren araudia ESS/1680/2015, uztailak 28ko agindua\nAdministrazioaren aurretiko baimena eskuratu behar dute.\nEnplegu-emaile gisa bere gain hartzen dituzten betebeharrak betetzeko moduko antolaketa-egitura eduki behar dute; horretarako, npresako elementuak, baina batez ere langileen hautaketa, prestakuntza eta lan-arloko gainerako betebeharrak egokiak eta nahikoa diren baloratu behar dute. Gutxienez 12 langilek osatzen duten plantilla eduki behar dute (denak lan-kontratu mugagabearekin, lanaldi osoan edo partzialean), edo aurreko urtean lagatzeko asmoz kontratatzen diren mila langile bakoitzeko proportzioz egoki den langile


Eguneratua: 29/10/2020 14:32\nDENOMINACIÓN SOCIAL: FEDERACIÓN GIPUZKOANA DE MONTAÑA\nDOMICILIO SOCIAL: C/ PORTUETXE KALEA 23B, 2-15, 20070 SAN SEBASTIAN (GUIPUZCOA)\nTeléfono: 943 461 440\nDATOS DE INSCRIPCIÓN EN EL REGISTRO FEDERACIONES:\nGMFk bere buruari aitortzen dio, edozein unean eta aurretiaz ohartarazi gabe, web orrian dagoen informazioa edo haren konfigurazio zein itxuraren aldaketak eta eguneraketak egiteko ahalmena.GMFk ez du bermatzen, alde batetik, akatsik ez dela izango web orrira sartzerakoan ezta honen edukian ere, eta, beste aldetik, eduki hori behar bezala eguneratuta egongo denik. Dena den, beharrezkoak diren neurriak hartuko ditu akats horiek saihesteko eta, horrela behar izanez gero, ahalik eta azkarren konpondu edo eguneratzeko. Bai web orrirako sarrera, bai bertan dagoen informazioaren erabilera, erabiltzailearen ardurakoak izango dira. Aipatutako informazio erabilerak sor dezakeen ondorio edo kaltearen inguruan, GMFk ez du inolako erantzukizunik izango, bere eskumenen erabilera zehatzetan jarraitu behar dituen legezko xedapenak ezartzearen ondorioak diren egintza guztietan izan ezik.\nErabiltzaileentzat interesgarritzat jo diren hirugarrenen web orrietarako loturak sartu dira web honetan. Halere, GMFk ez du bere gain hartzen web orrian aipatzen diren hirugarrenekin egindako loturen konexio edo edukietatik sor daitekeen inolako erantzukizunik.\nWeb honek duen informazioa baimenik gabe erabiltzeak eta baita ere GMFren jabego intelektual edo beste mota batzuen eskubideetan sorturiko kalte eta galerek, GMFri berari legez dagozkion egintzak erabiltzeko bidea emango diote eta, horrela badagokio, horren ondorioz diren erantzukizunetara.


Ihart Arakistain: "Horrelako txapelketa bat egitea oso pauso handia da zesta-puntarentzako" - Sopela - Hiruka.eus\nIhart Arakistain: "Horrelako txapelketa bat egitea oso pauso handia da zesta-puntarentzako"\nAnder Zarraga 2021-11-05 08:18\nAurtengo zesta-puntako munduko txapelketa urriaren 17tik 23ra jokatu da Iscarren. © IHART ARAKISTAIN\nArakistain sopeloztar gaztea txapeldunorde geratu da, urriaren 17tik 23ra Iscarren jokatu den lehendabiziko emakumezkoen 23 urtez azpikoen zesta-puntako Mundialean.\nIrabazi ez arren, zesta-puntako Munduko Txapelketako finala jolastea "esperientzia polita" izan dela dio 15 urteko Ihart Arakistainek. Hainbat frontoitan taldekide izan duen Maialen Aldazabalegaz jokatu zuen finala Iscarren (Valladolid), eta, bertan, aurrez aurre izan zituzten Maite Ortiz de Mendibil eta Eneritz Lizardi Espainiako selekzioko kideak. Berezia izan zen urriaren 23an jokatu zen finala, izan ere, zesta-puntaren historian emakumezkoen 23 urtez azpikoen lehen Munduko Txapelketa izan zen.\nZesta-puntako eskola Uribe Kostan: "Sopelako Kurene Pilota Elkarteak zesta-punta eskola zabaldu du aurtengo ikasturtean; asmoa da Uribe Kostan ere zesta-punta zabaltzea, eta ea talderik osatzea lortzen dugun"\nHorra heltzeko, Arakistainek eta Aldazabalek Frantziako A eta B bikoteak eta Mexikoko taldea mendean hartu behar izan zituzten: "Denak irabazi genituen, eta finalera pasatzea lortu genuen", dio zestalariak.\nAzkenean, final handian, Ortiz de Mendibilek eta Lizardik osatutako bikoteak eraman zuen garaikurra, baina sopeloztarrak dioenez, "aurretik ere ezagutzen genuen elkar, ia egunero jolasten dugu beraiekin, eta hainbat txapelketatan ere ikusten gara; beraz, pozik gaude emaitzarekin".\nHorren aurretik, urriaren 2an eta 3an, Zumaian jokatu zen zesta-puntako Espainiako kluben arteko txapelketa irabazi zuen Arakistainek. Eta, horretan, sopeloztarrak hirugarren aldiz eskuratu zuen garaipena emakumezkoen 23 urtez azpikoen mailan.\nHistoriako Mundialeko finalak izandako garrantziaz galdetuta, Arakistainek uste du "oso pauso handia" izan dela zesta-puntaren munduarentzako, bai Espainian bai nazioartean ere. Horretaz gain, bere esanetan, lehiaketak garrantzia eta oihartzun handia izan du, eta horrek ume eta gazte asko erakarriko ditu zesta-puntara. "Gainera, horri esker, neskak ere animatuko dira, ikusi dutelako beraiek ere final handietan jokatzeko aukerak dituztela".\nBestalde, aurten, Sopelako Kurene Pilota Elkartea zesta-puntako eskolak ematen hasi da, eta Arakistain da bertan dauden gaztetxoen entrenatzailea: "Asmoa dugu Uribe Kostan ere zesta-punta zabaltzea; ea taldea osatzea lortzen dugun, eskualdean ez baitago horrelakotik. Hala ere, goiz da ezer esateko; momentuz, klase gutxi izan ditugu, baina dagoeneko 13 edo 14 ume ari dira"


Ekintzailetza bultzatzen duten eragileak Debabarrena Ekinean Azokan batuko dira enpresa berrien sorrera sustatzeko — Eibarko Udala\nEkintzailetza bultzatzen duten eragileak Debabarrena Ekinean Azokan batuko dira enpresa berrien sorrera sustatzeko\nEkainaren 5ean eta 6an Debabarrena Ekinean Azoka egingo da Untzaga plazan herritarrei eskura dituzten baliabideak gerturatu eta ezagutzera emateko asmoz.\nDebabarrenean ekintzailetza sustatzeko eta laguntzeko lanean ari diren entitate eta eragile ezberdinek, Debabarreneko Ekintzaletza Foroan bildurik, Debabarrena Ekinean Azoka egingo dute datorren ekainaren 5ean eta 6an, ostirala eta larunbata, herritarrei, eta bereziki, ekintzaileei eskualdean ekiteko eta euren negozio-ideiak garatzeko eskura dituzten baliabideak ezagutzera emateko helburuarekin.\nAzoka Debabarreneko Ekintzailetza Foroak antolatu du, Eibarko Udalaren eta Izarra Fundazioaren laguntzarekin eta Gipuzkoako Foru Aldundiko Berrikuntza, Landa Garapen eta Turismo Sailak, eta “Gipuzkoa Ekintzailea” ekimenak, diruz lagunduta.\nDebegesa Garapen Agentziak duela 2 urtetik hona eskualdean ekintzailetzaren balioak sustatzeko eta aktibitate ekonomiko berrien sorrera eta garapena laguntzeko bultzatzen duen Debabarreneko Ekintzailetza Foroak antolatu du Azoka. Foro hau eskualdeko entitate eta eragile ezberdinek osatzen dute: Debabarreneko 8 Udalak, Debegesa, Bic Berrilan, Tekniker, Lanbide, Izarra Centre Fundazioa, Debabarreneko Lanbide Heziketako Zentroak (Uni Eibar-Ermua, Armeria Eskola, IMH, Meka Lanbide Eskola eta Mutrikuko Institutua), Ekingune, Debabarreneko Merkataritza Dinamizatzeko Bulegoak, Eibar Komertzial Gune Irekia, aholkularitza-enpresak eta finantza-entitateak.\nAzokak eskualdeko izaera du eta Eibarko Unzaga plazan jarri den karpan egingo da. Sarrera irekia eta doakoa izango da. Azokak ostiralean, hilak 5, goizeko 10:00etan irekiko ditu ateak eta irekita egongo da 20:00ak arte jarraian. Larunbatean, berriz, goizeko 11:00etan ireki eta 21:00ak arte egongo da zabalik.\nAukera ezinhobea izango da ikuspegi orokor bat jaso eta gure eskualdeko ekintzailetzarekin loturiko entitate eta eragileengana erraz jotzeko, bai negozio-ideia bat dutenentzat eta jarraitu beharreko pausoak zeintzuk diren ezagutzen ez dutenentzat, bai negozioari ekin dioten ekintzaileentzat eta kokapen, finantziazio edota euren proiektua sendotzeko aholkularitza eta laguntza behar dutenentzat. Era berean, azoka ekintzaileen arteko topagune ere bihurtuko da, elkar ezagutu eta esperientziak partekatzeko.\nGuztira 7 stand izango dira:\n1.Debabarreneko Udalak.- ekintzaileei zuzendutako laguntza-programak eta Udalek abian dituzten ekintzailetza sustatzeko ekimenen berri emango da.\n2.Debegesa Garapen Agentzia.- enpresa sortzeko laguntza; ekintzaileei arreta pertsonalizatua, euren proiektu edota enpresa-idearen garapenerako fase guztietan informatu, bideratu eta aholkatu.\n3.Izarra Fundazioa.- enpresa berrientzat laguntza zerbitzua eta enpresa haztegia Ermuan.\n4.Merkataritza bulego teknikoak.- merkataritza sektorean enpresak sortzeko aholkularitza.\n5.Ekingune.- ekintzaileen arteko lankidetza eta sustapenerako Elkartea\n6.Biharrian.- eraikin industrial biziberrituetan disziplina ezberdinen arteko elkarlana bultatzeko Elkartea.\n7.BBVA.- enpresen sorrera edo proiektuen garapenerako finantziazioa bideratzeko informazioa.\nAzokak elkartzeko eta hizketarako gune bat ere izango du, ekintzaileak elkar ezagutu eta esperientziak partekatzeko. Halaber, txartelak uzteko panel bat ere jarriko da.\nOstiralean, goizeko 10:00etatik 14:00etara, bisita programatuak egingo dira interesa duten herritarrei zuzenduta azoka antolatzaile batek lagunduta egiteko eta eskualdeko baliabide guztiak ezagutu ditzaten. Bisitaren iraupena 30 minutukoa izango da. Aurrez izena ematea gomendatzen da: 943 82 01 10 edo ekintzaile@debegesa.com.\nRoberto Etxeberria diseinatzailea, partaide gonbidatua Debabarrena Ekinean Azokan\nAzokak iraungo duen bi egunetan hainbat ekintza osagarri burutuko dira, publiko zabalari zuzenduta. Horien artean, azpimarratzekoa da ostiralean, hilak 5, 18:00etan, Eibarko uadletxean, Roberto Etxeberriadiseinatzaile eibartar ezagunak eskainiko duen hitzaldia. Etxeberriak ekiteko motibzioari buruz hitz egingo du bere hitzaldian. 2008an bere marka propioa sortu zuen, ETXEBERRIA, gizonezkoentzako modan espezializatua; azken urteetan hainbat sari garrantzitsu jaso ditu eta 2014an New Yorkeko Modaren Astean parte hartu zuen.\nSarrera doakoa izango da eta herritar guztiek Roberto Etxeberriaren hitzaldia entzuteko aukera izan dezaten, ordu berean Unzaga plazan umeentzako tailer bat antolatuko da (2 urtetik gorako haurrentzat).\nLarunbatean, hilak 6, 11:00etan, Debabarreneko ekintzaileen arteko eztabaida bat egingo da “Nola mantendu ilusioa nire empresa sendotzeko” izenburupean. Arratsaldez, berriz, 17:00etatik 21:00etara, antolatzaile, parte-hartzaile eta herritarrek ekintzailetzari buruzko networking batean parte hartu ahal izango dute.\nEkintza hauek guztiak doakoak izango dira eta interesa duten herritarrek izena eman dezakete 943 82 01 10 telefonora deituz (Debegesa) edota ekintzaile@debegesa.com helbidera idatziz. Debegesako webgunean, debegesa.eus, informazioa eta egitaraua kontsultatu ahal izango dute.\netiketak: Ekintzailaren azoka, Azoka, Debabarrena, Debegesa, Eibarko Udala


Euskadiko Teknologia Parkeak VII. Topaketa Iberikoan - Red de Parques de Euskadi\nEuskadiko Teknologia Parkeak VII. Topaketa Iberikoan\nEspainiako eta Portugaleko zientzia eta teknologia parkeek topaketan adostu dutenez, lankidetzarako estrategia komuna martxan jarriko da funts komunitarioak kudeatzeko.\nEspainiako eta Portugaleko zientzia eta teknologia parkeen eta bertako enpresen 70 ordezkari inguru bildu dira egunotan Huelvako Zientzia eta Teknologia Parkean egin den zientzia eta teknologia parkeen zazpigarren Topaketa Iberikoan. Lema hauxe izan da: Enpresa lankidetza hispano-lusitaniarrerako estrategia abiaraztea, hurrengo funts komunitarioak kudeatzeko. Euskadiko Parke Teknologikoen Sareak parte hartu du eta bertan egon dira Sareko presidente Jose Miguel Corres eta Arabako, Bizkaiko eta Gipuzkoako Pareen arduradunak.\nAurtengo gai nagusia hurrengo laguntza-programa europarrak aztertzea izan da, hain zuzen ere, Horizonte 2020 eta Espezializazio Adimendurako Eskualde Estrategiak (RIS3). Izan ere, horiei esker eta funts komunitarioen bidez, aurrerapausoak eman daitezke finantzaketa-aukerei dagokienez eta zientzia eta teknologia parke espainiar nahiz portugaldarren arteko lankidetza susta daiteke proiektu europarretan. Topaketan hainbat ekintza gauzatu dira, hala nola, hitzaldiak, mahai-inguruak, kasu praktikoen analisia eta networking askea.\nEkonomia eta Lehiakortasun Ministerioko Berrikuntza eta Lehiakortasun zuzendari nagusiak, IASPeko presidenteak, Zientzia eta Teknologia Parkeen Elkarte Portugaldarreko presidenteak eta APTEko presidenteak parte hartu dute inaugurazioan eta horren ostean hainbat hitzaldi egin dira. Parkeen betekizuna izan dute hizpide, RIS3etan espezializazioari eta dibertsifikazio erlazionatuari laguntza emateko tresna eta Kohesio Funtsetarako aurrebaldintza baitira. Horrez gain, finantzaketa-aukerei buruzko mahai-ingurua burutu da.\nTopaketa iberikoak 2002. urteaz geroztik egiten dira, Iberiar Penintsulako zientzia- eta teknologia parkeen berrikuntza nahiz nazioartekotzea sustatze aldera elkarte espainiarrak eta portugaldarrak sinatutako hitzarmenaren barruan.


Bilaketa berria Mota: Bat-bateko bertsoaldia Saio mota: Bat-bateko bertso saio berezia\nOnline entzun 47\nAgirre, Amaia 2\nAgirreazaldegi, Ainhoa 3\nAlberdi, Uxue 6\nBartra, Oihana 3\nEnbeita, Onintza 5\nEstiballes, Arkaitz 2\nGaztelumendi, Beñat 7\nLabaka Mayoz, Ane 2\nLabayen, Jokin 2\nLazkoz, Eneko 1\nMartin, Alaia 6\nOiartzabal, Arkaitz "Xamoa" 2\nZelaia, Egoitz 1\nAranburu, Ainhoa 1\nBerriozabal, Maite 4\nGai-jartzaile Taldea 1\nIriarte Iribar, Iker 1\nMendiguren, Xabier 1\nBat-bateko bertso saio berezia 49\nAltzako Bertso Aroa (18. 2018. Donostia) 2\nBertso Eguna (48. 2016. Donostia) 2\nBertso Eguna (42. 2010. Donostia) 1\nBertso Eguna (43. 2011. Donostia) 1\nKulturartea. Europa bat-batean. Girotze saioak (2016) 1\nNazioarteko Inprobisatzaileen Bira (2018) 1\nGeldirik ezin naizela egon 5\nIlun ikarak azken argia 5\nHaizea dator ifarraldetik 3\nZelaia ikusi dut 3\nAgur sagar beltzeran 2\nAzken tragotxo hori hartu 1\nDelikatua baitut 1\nGure herrian ligatzea 1\nIrun badaukazu zerbait 1\nItsaso hori dago zatarra 1\nLili bat ikusi dut I 1\nManuel Narruk atzo esan dit C 1\nNagusi jauna hauxe da lana A 1\nOihaneko pagoak blai 1\nPsikologoak deskribatu nau 1\nZorion etxe hontako denoi 1\nZortziko handia (hg) / Lau puntuko handia (ip) 14\nHamarreko txikia (hg) / Bost puntuko txikia (ip) 6\nZortzikoa, handiaren moldekoa, 4 puntuz (hg) / Lau puntukoa, handiaren moldekoa (ip) 2\nHamaseikoa, ertainaren moldekoa, 8 puntuz (hg) / Zortzi puntukoa, ertainaren moldekoa (ip) 1\nZazpi puntuko berezia 1\nBinaka gaia-emanda 24\nBakarka gaia-emanda 14\n2016-07-24 Donostia Berezia [Bertsoa] / Jon Maia Zure nabigatzaileak ezin du audio elementua erabili.\nNeurria: Hamaseikoa, ertainaren moldekoa, 8 puntuz (hg) / Zortzi puntukoa, ertainaren moldekoa (ip) Lana: Bakarka gaia-emanda Jarritako gaia: Alabak galdetu dizu: “Aita, zergatik niretzat aitona eta amona dira eta zuretzako abuela eta abuelo?” Kokapena: XDZ - Xenpelar Dokumentazio Zentroa\n2016-06-10 Bergara Berezia [Bertsoa] / Oihana Bartra, Onintza Enbeita Zure nabigatzaileak ezin du audio elementua erabili.\nNeurria: Hamarreko handia (hg) / Bost puntuko handia (ip) Lana: Binaka gaia-emanda Jarritako gaia: Gaztetxe hau garai batean kartzela izan zen. Michele Angiolillo kazetari eta anarkista italiarrak hemen eman zituen bere azken orduak eta iaz RIPeko gitarristak ere hemen aurkitu zuen heriotza. Zer pentsatua eman dizue. Kokapena: XDZ - Xenpelar Dokumentazio Zentroa\n2016-04-23 Aramaio Berezia [Bertsoa] / Beñat Gaztelumendi Zure nabigatzaileak ezin du audio elementua erabili.\nNeurria: Hamarreko handia (hg) / Bost puntuko handia (ip) Lana: Bakarka gaia-emanda Jarritako gaia: Ze aho-zapore utzi dizu Europa bat-bateanek? Kokapena: XDZ - Xenpelar Dokumentazio Zentroa\n2016-01-30 Donostia Berezia [Bertsoa] Zure nabigatzaileak ezin du audio elementua erabili.\nNeurria: Zortziko txikia (hg) / Lau puntuko txikia (ip) Lana: Bakarka gaia-emanda Jarritako gaia: Mozambiken izan zara Mundukiderekin, kooperazio lanetan. Mikrofono batetik kantatuko du Mozambikeko bidaia prestatzen ari den Mirenek. Zer espero duen aurkitzea, zertan hobetu nahi duen hango errealitatea... Eta beste mikrofonotik bueltan datorren Mirenek. Zer daraman bueltan, zertan den desberdina espero zuenarekin... Kokapena: XDZ - Xenpelar Dokumentazio Zentroa\n2014-03-15 Donostia Berezia [Bertsoa] / Miren Amuriza, Beñat Gaztelumendi Zure nabigatzaileak ezin du audio elementua erabili.\nNeurria: Zortziko berdina, 4 puntuz eta 8 silabaz (hg) / Lau puntuko berdina, 16 silabaz (ip) Lana: Binaka gaia-emanda Jarritako gaia: Hilabetetan iraun du, oso gogorra egin zaizue, babesa ere jaso duzue… baina bukatu da zuen epaiketa. Eta orain sententziaren zain zaudete. Oraindik gogorrago egiten ari zaizue itxaronaldia. Kokapena: XDZ - Xenpelar Dokumentazio Zentroa\n2014-03-07 Hernani Berezia [Bertsoa] / Uxue Alberdi, Onintza Enbeita Zure nabigatzaileak ezin du audio elementua erabili.\nNeurria: Zortziko handia (hg) / Lau puntuko handia (ip) Lana: Binaka gaia-emanda Jarritako gaia: Sagardotegia aipatzen dugunean, beti etortzen zaizkigu burura gizonak. Gizon bertsolariak, kantuan, mikrofonorik gabe, musikarik gabe… Historia da hori. Gure historia. Bertsolaritzaren historian dagoena. Orain dela gutxi ikusi nuen bideo bat kontatzen zuena zer arriskutsua den zerbaiten inguruan historia bakarra kontatzea. Bertsolaritzan historia bakarra kontatu dela uste dut. Zein da bertsolaritzaren historian kontatu diguten historia bakar hori. Zein dira gezur horiek denak? Kokapena: XDZ - Xenpelar Dokumentazio Zentroa\n2013-03-09 Ermua Bertso-saio musikatua [Bertsoa] / Uxue Alberdi, Onintza Enbeita\nNeurria: Hamarreko txikia (hg) / Bost puntuko txikia (ip) Lana: Binaka gaia-emanda Jarritako gaia: Zuek biok trenean zoazte. Ez duzue elkar ezagutzen, baina elkarren aldamenean eserita zoazte. Erabat isilik orain arte, eta bat-batean Uxueri asperdura eta jakin-mina biak batera sartu zaizkio, eta aldamenean eserita daukan Onintzari galdezka hastea pentsatu du. Ondoan jarri eta, "Onintza", esan dizu "Zer, lanetik?", eta Onintzak "Zuri zer inporta zaizu?"; eta jarraitu du: "Bai eguraldi ona, giro ona", eta Onintzak "Bai, zu hizketan hasi arte bai!". Hori izan da hasiera. Gustura entzungo genuke jarraipena.\n2013-01-26 Donostia Berezia [Bertsoa] / Jexux Mari Irazu Muñoa, Eneko Lazkoz Zure nabigatzaileak ezin du audio elementua erabili.\nNeurria: Zazpi puntuko berezia Lana: Binaka gaia-emanda Jarritako gaia: Aulkia, egurrezko aulkia, ohiko irudia da bertsolaritzan, betikoa. Bertsogintzan badaude beti errepikatzen diren gaiak, baita bertsolariek behin eta berriz errepikatzen dituzten doinuak ere. Baldintza bakarra duzue bertsoaldi honetarako: ezin duzue doinurik errepikatu. Kokapena: XDZ - Xenpelar Dokumentazio Zentroa\n2012-01-15 Donostia Berezia [Bertsoa] / Beñat Gaztelumendi, Jon Martin Zure nabigatzaileak ezin du audio elementua erabili.\nNeurria: Zortziko handia (hg) / Lau puntuko handia (ip) Lana: Binaka gaia-emanda Jarritako gaia: Munduaren bukaerak harreman askoren amaiera ekarriko du. Bikote klasiko bat, ezkontzara arte birjin heldutakoak… Jonek esan dio Beñati: “Gauza berriak probatu nahi ditut”. Kokapena: XDZ - Xenpelar Dokumentazio Zentroa\n2011-04-15 Donostia Berezia [Bertsoa] / Jokin Labayen, Arkaitz Oiartzabal "Xamoa" Zure nabigatzaileak ezin du audio elementua erabili.\nNeurria: Zortziko txikia (hg) / Lau puntuko txikia (ip) Lana: Binaka gaia-emanda Jarritako gaia: Hori Saguesko paseoko petrila da. Eskutik helduta ostiral gauez iritsi zarete, eta bertan esertzea erabaki duzue. Bost minutu pasatu dira, eta oraintxe konturatu zarete harresi horretan ezagutu zenutela elkar, duela lau urte. Kokapena: XDZ - Xenpelar Dokumentazio Zentroa\n2011-04-15 Donostia Berezia [Bertsoa] / Beñat Gaztelumendi, Jon Martin Zure nabigatzaileak ezin du audio elementua erabili.\nNeurria: Zortziko handia (hg) / Lau puntuko handia (ip) Lana: Binaka gaia-emanda Jarritako gaia: Azkenaldian bezala, egunero, Saguesko paseoan topo egin duzuen bi amona zarete. Negar malkotan, galdera asko dituzue, baina itsasoak ez omen du erantzunik. Nork dauzka zuen erantzunak? Kokapena: XDZ - Xenpelar Dokumentazio Zentroa\n2010-11-20 Getaria (G) Berezia [Bertsoa] / Uxue Alberdi, Jokin Labayen Zure nabigatzaileak ezin du audio elementua erabili.\nNeurria: Zortziko handia (hg) / Lau puntuko handia (ip) Lana: Binaka gaia-emanda Jarritako gaia: Azaroak 20. Gaurko egunez zer pasatu zen bila nenbilen Interneten, eta ikusi dut 1936an, Jose Antonio Primo de Rivera fusilatua izan zela; 1975ean, Franco hil zen. Komunikabideen efemerideetan hori topatu ahal izan dut, baina beste bide batzuetatik jakin dut, ez dudalako topatu Interneten eta ohiko komunikabideetan, 1984an, Santi Brouard eraila izan zela, eta 1989an, Josu Muguruza. Diktadura bukatu zen, baina zerbaitek edo norbaitek estali gura ditu heriotza batzuk, eta beste batzuk ez. Kokapena: XDZ - Xenpelar Dokumentazio Zentroa\nNeurria: Hamaseiko berdina, 8 puntuz eta 8 silabaz (hg) / Zortzi puntuko berdina, 16 silabaz (ip) Lana: Bakarka gaia-emanda Jarritako gaia: Sei bat hilabete daramatzu bikote berriarekin. Bi aste barru da bere urtebetetze eguna, eta ez dakizu zer oparitu. Kokapena: XDZ - Xenpelar Dokumentazio Zentroa\nNeurria: Zortzikoa, handiaren moldekoa, 4 puntuz (hg) / Lau puntukoa, handiaren moldekoa (ip) Lana: Binaka gaia-emanda Jarritako gaia: Laborariak zarete. Zuen gurasoak ere laborariak ziren, zuen aitatxi ere laboraria zen, eta ez duzue laborari izatea beste aukerarik izan. Egunero, zuen lana bukatu eta herriko ostatuan egiten duzue zita. Ardoa hartu eta telebistari begira jartzen zarete. Kokapena: XDZ - Xenpelar Dokumentazio Zentroa\n2009-06-19 Mutriku Berezia [Bertsoa] / Ainhoa Agirreazaldegi Zure nabigatzaileak ezin du audio elementua erabili.\nNeurria: Hamarreko handia (hg) / Bost puntuko handia (ip) Lana: Bakarka gaia-emanda Jarritako gaia: Zakarretatik atera dut paper bola hau. Harremanek askotan zakarretan amaitzen dute. Familian, koadrilan, bertso-giroan? dauzkagun harremanek hainbatetan, zaindu ez direlako, zakarretan amaitu ohi dute. Zer galdu den, zer egin den gaizki? berandu konturatu ohi gara. "Zaindu maite duzun hori" jartzen du esku artean duzun paperean. Kokapena: XDZ - Xenpelar Dokumentazio Zentroa\n2009-06-19 Mutriku Berezia [Bertsoa] / Ainhoa Agirreazaldegi, Estitxu Eizagirre Zure nabigatzaileak ezin du audio elementua erabili.\nNeurria: Zortziko txikia (hg) / Lau puntuko txikia (ip) Lana: Binaka gaia-emanda Jarritako gaia: Maskara bat, benetan garena ezkutatzeko balio duen beste azala. Denok omen daukagu maskara bat. Elkarrekin maiteminduta dauden bi neska zarete. Kasu honetan maskara ez erabiltzea erabaki duzue. Mutrikuko moilan zaudete, goxo-goxo, ilunabar batean, muxu bat hemendik, laztan bat handik, une ederra da zuentzako. Herriko emakume batzuk dabiltza paseatzen inguruan, eta zuen ondotik igaro direnean igarri duzue zelan dabiltzan marmarrean, eta begirada arraroak egiten zuei. Kokapena: XDZ - Xenpelar Dokumentazio Zentroa\n2009-06-19 Mutriku Berezia [Bertsoa] / Unai Muñoa Zure nabigatzaileak ezin du audio elementua erabili.\nNeurria: Hamarreko txikia (hg) / Bost puntuko txikia (ip) Lana: Bakarka gaia-emanda Jarritako gaia: Kopa bat. Kopa beti ematen zaio lehenari, onenari. Txikitan gelako guapoena hintzen, egun koadrilako guapoena, seguruena, izaera gogorrekoa, fuertekoa, sekulako autoa erosi duk, ondo janzten haiz. Onena izan haiz. Futbolean ona, eskolan ona, lanean ere ondo ikusten haute. Hogeita bost urte onena izaten, eta pisua dauka onena izate horrek. Pertsona pertsonaia bihurtzen ari da azkenaldian; kosta egiten zaik onena izatea jende aurrean. Kokapena: XDZ - Xenpelar Dokumentazio Zentroa\n2009-05-22 Bilbo Berezia [Bertsoa] / Arrate Illaro Etxebarria, Jone Uria Albizuri Zure nabigatzaileak ezin du audio elementua erabili.\nNeurria: Zortzikoa, handiaren moldekoa, 4 puntuz (hg) / Lau puntukoa, handiaren moldekoa (ip) Lana: Binaka gaia-emanda Jarritako gaia: Orain ikusiko ditugun argazkietan ohartuko gara nola aldatu den bertsolaritza. Garai batean, eta luzaro gainera, gizonen afera zen, gizonek bakarrik parte hartzen baitzuten saltsa horretan. Baina zorionez, egun, gero eta emazte gehiago entzuten eta ikusten ditugu Kokapena: XDZ - Xenpelar Dokumentazio Zentroa\n2008-07-25 Donostia Berezia [Bertsoa] / Amets Arzallus, Andoni Egaña, Maialen Lujanbio Zure nabigatzaileak ezin du audio elementua erabili.\nNeurria: Lauko berdina, 2 puntuz eta 8 silabaz (hg) / Bi puntuko berdina, 16 silabaz (ip) Lana: Launaka gaia-emanda Jarritako gaia: Lau senide. Memento onak pasatu dituzue elkarrekin, baina memento on asko ere galdu dituzue. Badira hogei urte zuen jaiotetxera itzuli ez zaretela. Gaur zaudete bertan, baserriko atarian eserita. Kokapena: XDZ - Xenpelar Dokumentazio Zentroa\n2005-05-14 Astigarraga Berezia [Bertsoa] / Arkaitz Estiballes, Iñigo Mantzizidor "Mantxi" Zure nabigatzaileak ezin du audio elementua erabili.\nNeurria: Hamarreko txikia (hg) / Bost puntuko txikia (ip) Lana: Binaka gaia-emanda Jarritako gaia: Juan Pablo II.a beatifikatze bidean dago. Hona hemen Juan Pablo II.a, Mantxi. Imajina ezazu santu izateko zain daudenen ilara bat. Mantxik atzetik aurrera egin du ilara horretan eta lehenengo jarri da. Bigarren geratu dena Estiballes da. Kokapena: XDZ - Xenpelar Dokumentazio Zentroa


Oporraldietarako eta bidaiatzeko doako aplikazio erabilgarriak • ZUZEU\nOporraldietarako eta bidaiatzeko doako aplikazio erabilgarriak –\nDispositibo elektronikoetan instalatu ondoren, bidaiak egoki planifikatzeko aukera eskaintzen dute doako hainbat aplikaziok. Ondorioz, lagungarriak izan daitezke oporraldia lasaitasunez eta gorabehera handirik gabe igarotzeko eta gozatzeko. Jarraian, IOS eta Android dispositiboentzat egindako aplikazio batzuk zerrendatuko dira.\nZein eguraldi gaurko?\nAccuweather: Aplikazio honek tokiko eguraldiaren iragarpenak eskaintzen ditu, egun eta orduen arabera antolatuta, eta mundu osoko txokoetara iristen da. Bestelako datuak ere biltzen ditu: hezetasuna, alergien maila edo prezipitazioak, besteak beste.\nUVI Mate: Eguzkiak azalean eragin ditzakeen kalteez ohartarazteko aplikazio da. Eguzkiaren erradiazio indizea adierazten du, eta eguzkiak sor ditzakeen erredurez ohartzen du. Eguzki-babesa noiz eman behar den adierazten duen alarma ere badu.\nSushia ala burritoak?\nOpenTable: mundo osoko jantokiei buruzko informazioa biltzen du, besteak beste, menuak, kalifikazioak, iritziak eta argazkiak. Erreserbak on line egiteko dauka.\nDrink Water Reminder: Turista batzuen bizitza oso nekagarria da, eta ondorioz, lantzean behin ahaztu egiten dute ondo hidratatzea. Aplikazio honek hidratazio maila egokia mantentzeko aproposa da.\nTrena, autobusa, auto alokatua…\nFlight Radar 24: Hegaldiei buruzko informazio guztia eskaintzen du: atzerapenak, lurreratzeak eta aireratzeak eta terminalak, besteak beste. Mapak ere biltzen ditu, hegazkina bidaiaren zein puntutan dagoen jakiteko.\nCitymapper: Garraio publikoari buruzko informazio zehatza jasotzen du. Hainbat ibilbide eta helmuga hautatzeko aukera eskaintzen du.\nSocialDrive: Autoa erabiltzen dutenentzako informazio interesgarria gordetzen du; tartean, errepideen egoera, kontrolak, radarrak edo auto-ilarak.\nFever: Artea, kontzertuak, jaialdiak, dantzalekuak… Kolore guztietako planak biltzen ditu sukar honek.\nEz dut maletan sartu…\nPackpoint: Helmuga eta bertan egingo diren jarduerak zehaztu ostean, maletan ezinbestez sartu beharreko gauzen zerrendak sortzen ditu: arropa, botikak, etxetik irten baino lehen egin beharrekoak, eta abar. Erabiltzaileak bere zerrenda propioak sor ditzake.\nPassbook Wallet (Android) eta Apple Wallet (IOS): txartel guztiak leku berean gordetzeko aplikazioa da: hegaldi edo tren txartelak, kreditu txartelak, ekitaldietarako sarrerak, eta abar.\nITranslate: itzulpenak egiten ditu, eta hiztegi moduan ere erabil daiteke. Hitzak eta esaldiak itzultzen ditu, bai eta argazkietako mezuak eta ahotsa ere. Doakoa da, baina Premium bertsio bat ere bada.\nCivitatis: 20.000 jarduera inguru biltzen ditu. Horretaz gainera, prezioak eta ordutegiak jasotzen dira, eta sarrerak erreserbatu daitezke.\nMininube: Behin helmuga zehaztuta, toki horretan ezinbestez egin behar diren planak azaltzen ditu. Lekue bereziak ere eskaintzen ditu.\napp, bidaiak, oporrak\nKontaketa erotikoa: Hondartzako Eneritz IV (VI)


18 « abendua « 2015 « Prentsa oharrak\nKategoriak: Prentsa oharrak — Komunikazio Zerbitzua / Servicio de Comunicación — 18 abendua 2015 18:15\nAbenduak 18 ostirala\nBorja Belandia alkateordea Arabako Medikuen Elkargoak urtero egiten duen ekitaldian izango da, Artiumen 19.30tan.\nEkonomia eta Enplegu zinegotzi Nerea Melgosa Kandelen Gauan izango da 20.00tan Matxete Plazan.\nGorka Urtaran alkatea eta Ekonomia eta Enplegu zinegotzi Nerea Melgosa “Premios Visual Sariak 2015” sarien ekitaldian izango dira 21.00etan Arabako Ganberan.\nGizarte Politiken zinegotzi Nerea Melgosa Itxaropena elkarteak egiten duen Gabon Txapelketan izango da Almudena Cid kiroldegian, 9tatik 14.30tara.\nParte hartze zinegotzi Jaione Aguirre, ASPACEren urteroko ekitaldian izango da, 18.00etan Ibaiondo gizarte-etxean. .\nKirol zinegotzi Iñaki Prusilla Arabako Gimnasia Federazioak egiten duen Gimnasiaren Galan izango da 18.00etatik aurrera Mendizorrotza kiroldegian.\nPrentsaurrekoa. Olinpiada Marianistak aurkeztea\nParte hartzaileak. Vitoria-Gasteizko alkate Gorka Urtaran; Santa María-Marianistas ikastetxeko zuzendari nagusi Hugo Diego Akaiturri; eta Olinpiadako arduradun Alain Ruiz Treviño\nParte hartzaileak. Hezkuntza, Kultura eta Kirol zinegotzi Iñaki Prusilla; Arabako Atletismo Federazioko lehendakari Andrés Sánchez; Federazioko zuzendari tekniko Mikel García Zurbano; Laboral Kutxako Komunikazio arduradun Mikel García Zurbano; eta Asociación Bizirik Elkarteko ordezkari Maitane Cuesta Martín.\nGobernu Batzarrak garraiorako hitzarmena onartu du talde politikoen ekarpenekin\nKategoriak: Prentsa oharrak — Komunikazio Zerbitzua / Servicio de Comunicación — 16:13\nUrtaranen gobernuak goizeko Tokiko Gobernu Batzarrean Eusko Jaurlaritzak, Arabako Foru Aldundiak eta Gasteizko Udalak egindako lankidetza-hitzarmena onartu du, hirian garraio publikoaren eskaintza egokitzeko proiektua idazteko. Hitzarmenaren helburua sistema multimodala sortzea da, tranbiaren hedapenean, autobus azkarra edo BRTa ezarpenean eta azken miliarako bizikleta elektrikoa martxan jartzean oinarrituta.\nPuntako proiektu hori alkatearen hitzetan “historikoa” da eta “hiriko etorkizuneko garapenerako erabateko garrantzia duena”. Proiektua gauzatzeko lehenengo urratsa sistema integratu eta guztiz elektrifikatutakoari dagokion eraikuntza proiektua idaztea da. Udaleko talde politikoen eskaerei kasu eginez, udal gobernuak berrikuntzak sartu ditu hitzarmenaren aldaera honetan: Zabalgana auzoa ahalmen handiko lerroen bitartez nola artatu aztertzeko azterlana sartu da, baita egungo trenbidean tren-trana ezartzearen bideragarritasuna ere.\nTalde politikoekin adostutako planak honako puntuak sartzen ditu: gaiaz hitz egiteko, datorren asteartean Mugikortasunaren Foroarekin bilera egitea; Ingurumen Batzordean eta asteazkenean Osoko Bilkuran Eusko Jaurlaritzari egindako kudeatzeko gomendioa, alegia, autobus azkarraren sistemari dagozkion azterlanak eta proiektuak idaztea. Hala egingo ez balitz, BRTaren azterketa Udalak ordaindu beharko luke osotasunean, udalaren eskumenekoa baita.\nKomeni da gogoratzea BRTaren ezarpenak hiriko 14 auzo hartuko dituela eta gasteiztarren % 40ari emango diola zerbitzua. Proiektu osoa idazteko kostua milioi bat euro izango da, eta horrek barne hartzen du tranbiaren hedapena, BRT sistema eta bizikleta elektrikoa ezartzea. Hiru erakundeen arteko lankidetza-hitzarmenean jasotzen denez, Eusko Jaurlaritzak % 65 finantzatuko du, eta Udalak eta Aldundiak, berriz, bakoitzak % 17,5.\nIntermodala, integrala eta elektrifikatua izango den hiri-garraio publikoaren sistema oso bat edukitzearen garrantzia nabarmendu du alkateak azken asteetan, hain zuzen ere nazioartean mugikortasun iraunkorraren alorrean aurreratuen dauden hirietan egiten ari denaren ildo beretik. “Garraioaren alorrean estrategia iraunkor eta lehiakorrean murgilduta dago Gasteiz, horrek areagotu egiten baitu horren kalitatea, eta ingurumenarekin begirunez jokatzeko aukera ematen. Udal gobernu honetarako proiektu estrategikoa da,” adierazi du alkateak.\nUdalak 314.643 euro inbertituko ditu Besarkada Etxean eta drogazale ohiak gizarteratzera bideratutako jardueretan\nGasteizko Udalak 314.643 euro inbertituko ditu ondo finkatutako bi gizarte-proiektu hauetan: Besarkada etxean (GIB/HIESak kutsatutako pertsonak hartzeko zerbitzua, hiriko Hiesaren aurkako herritarren batzordeak koordinatuta), eta Jeiki Fundazioko drogazale ohiak gizarteratzera bideratutako hainbat jardueratan, Gizakia helburu programa esate baterako.\nTokiko Gobernu Batzarrak bi lankidetza-hitzarmen sinatu ditu goiz honetan. Lehenengoa Arabako Foru Aldundiak, Gasteizko udalak eta Hiesaren Aurkako Herritarren Batzordeak izenpetuko dute, eta “Besarkada etxea” harrera egiteko zerbitzua kudeatzeko balio izango du. Halako lankidetzak 1993tik hona irauten du, Hiesaren aurkako Batzordearekin batera, eta udalak 232.000 euro aportatzen ditu.\nBigarren hitzarmena ere Arabako Foru Aldundiak, Gasteizko udalak eta Jeiki Fundazioak izenpetuko dute. Hitzarmen hau 1994tik hona dago indarrean eta bertan udalak 82.643 euro ekartzeko konpromisoa hartzen du. Horri esker gizarte eta heziketa alorreko programa bat garatuko da drogazale ohiak gizarteratzeko. Hitzarmen honen bitartez martxan jarriko dira Gizakia helburu eta Aukera izeneko programak.\nUrtaranen gobernuak Lakuako azpiegitura berdea osatuko du\nUdal gobernuak ekimena Zabalganera eramatea proposatuko du\nUrtaranen gobernuak Hiri Azpiegitura Berdearen Estrategia lantzen jarraituko du, natura hirian barneratzeko, eta horrek eskaintzen dizkigun ingurumen, ekologia eta gizarte onurez baliatzeko. Horrekin lotuta, Tokiko Gobernu Batzarrak Lakuabizkarrean azpiegitura berderako lanak egiteko laugarren fasea kontratatzeko eskaintza onuragarriena aukeratu du; lan horiek 84.241,37 euroko kostua izango dute, BEZa barne, eta Eurofor enpresak egingo ditu, hiru hilabeteko epean. Inguruan hogeita lau lursail biziberritzeko iaz abian jarri zen proiektuaren barruan sartzen da jarduera, eta funtsean lurra mugitzeko eta lorezaintzako lanak egingo dira: orubeak egokitu, heskai bertikalak jarri, fruitu-arbolen ortuak sortu, erdibitzaileetan landareak aldatu eta beste azpiegitura berde batzuk osatu.\nArabako hiriburuko auzo horretan egiten ari den proiektu pilotua bukatzen denean Zabalganera eraman nahi da ekimena. “Erabiltzen ez diren lursailak ingurumenaren ikuspuntutik biziberritzeko oso proiektu interesgarria da. Klima aldaketaren kontra borrokatzeko eta horrelako orubeek sortzen duten kostu energetiko eta ekonomikoa murrizteko balioko du, bai eta horien ikusizko inpaktua gutxitzeko ere”, esan du Gorka Urtaran alkateak. Ingurugiro Gaietarako Ikastegiaren estrategia berriaren barruan sartzen da ekimena, hogeigarren urteurrenean filosofia berriari jarraitu nahi baitio. IGI berrikuntza agentzia bihurtu nahi da, puntako alorretan (ingurumena, mugikortasuna eta energia-eraginkortasuna) ikertzeko zentroa.\nOrgano horren helburuetako bat tokiko eremutik klima aldaketaren kontra borrokatzeko erronka erraldoiari heltzea izango da, naturan oinarritutako irtenbideak baliatuz. Hori egituratzeko, besteak beste, natura, landa zein hiri inguruneetako espazio berdeek (ibaiak eta beste ur masa batzuk barne) osatutako sarea sortuko da, estrategikoki planifikatutakoa eta zerbitzu sozioekosistemiko ugari eskaintzeko moduan kudeatutakoa. Ingurumen, gizarte eta ekonomia onurak ekarriko ditu horrek, eta herritarren osasunerako ere onuragarria izango da. Gorka Urtaran alkateak NBEren Klima Aldaketari buruzko 21 Biltzarra (COP-21) zela eta Parisen deitutako tokiko agintarien gailurrean parte hartu zuen, eta klima aldaketaren kontra borrokatzeko ekintzak areagotzeko konpromisoa hartu zuen, eta lan horretan hirien egitekoa funtsezkoa dela azaldu zuen.\nZehazki, 2020rako Hiri Azpiegitura Berdearen sistema hiriko beste leku batzuetan ezartzen ahaleginduko da IGI, sistema berdeak osatuz hiria eraldatzeko aukera dela uste baitu. Une honetan, Lakuabizkarreko lursailak naturalizatzeko proiektu pilotua amaitzea da asmoa, eta hori herritarrei ezagutaraztea, hitzaldi, erakusketa eta lantegien bidez. Hurrengo fasea Zabalganean garatuko da.\nGasteizko haur ikuskizunen XII. erakustaldiaren sarrerak eros daitezke jadanik\nAzken urteetan bezala, sarrerak El Corte Inglesen eros daitezke, web-gunearen bidez (www.elcorteingles.es ), telefonoz (902 400222) edo Gasteizko dendan (astelehenetik larunbatera, 10:00etatik 22:00ak arte).\nSarrera bakoitzak 4 euro balio du, baina ikuskizun eta saio berbererako 4 sarrera erosita, 12 euro balio du multzoak. Salmenta eragiketa bakoitzean, gehienez 8 sarrera eskura daiteke pertsona eta ikuskizun bakoitzeko; sarrerak zenbatu gabeak izango dira, eta nahitaez erosi behar dira ikuskizunera sartu ahal izateko.\nSarrerak El Corte Inglesen jasoko dira, denbora-tarte berean.\nLeihatilan: ikuskizuna hasi baino bi ordu lehenagotik, Mendizorrotzeko kiroldegiko leihatilan (soilik emanaldi horretarako sarrera guztiak saldu ez diren kasuan; bakarrik esku dirutan ordaindu ahalko da).\n– La Abeja Maya. Abenduak 26, 19:00etan\n– Kontukantari. Abenduak 28, 19:00etan\n– Gari, Montxo eta Joselontxo: Abenduak 30, 19:00etan\n– Ballet Juvenil Ruso de María Gusarenco, Urtarrilak 2, 19:00etan\nAbian da 2015-2016ko Jaiotzen Ibilbidea, hirian barrena jarritako 38 jaiotza ezagutzeko\nJaiotzen Ibilbidea, liburuska: RUTA BELENES 2015-2016\nGasteizko Turismo Bulegoak 2015-2016ko Jaiotzen Ibilbidea aurkeztu du, hiriko leku ezberdinetan jarritako 38 jaiotza ezagutzeko: elizak, dendak, jatetxeak eta museoak; horien artean garrantzitsuena Floridako jaiotza monumentala da. Eguberrietako turismo programazioaren ekintza nagusietako bat da hori. Liburuxka bat ere argitaratu da, zeinean ibilbideko puntu guztiak jasotzen dituen planoa eta Gasteizen egiten diren bi jaiotza-erakusketaren berri ematen baita: Arabako Jaiotzazaleen Elkartearen XXVIII. erakusketa, Karmeldarren komentuan, eta Luis María Sánchez Iñigoren bilduma, Asisko San Frantziskoren parrokian (Zaramaga). Orobat, Arabako jaiotza artistiko eta bizidun nagusiak aipatzen dira, bereziki, Guardiako Erregeen Andre Mariaren elizakoa.\n“Herritarrak zein bisitariak ibilbide hori egitera animatu nahi ditugu, Gasteiz ezagutzeko modu ezberdina baita, eta arte ondarea merkataritza jarduerarekin lotuz Floridako jaiotza monumentalaren xarma kaleetara hedatzen baitu”, esan du Turismo zinegotzi Nerea Melgosak.\n2015-2016ko Jaiotzen Ibilbidea biltzen duen liburuxka Turismo Bulegoan jaso daiteke, bai eta ibilbidea osatzen duten 38 lekuetan ere. Arabako Jaiotzazaleen Elkarteak eta Vital Kutxaren Gizarte Ekintzak lagundu dute Jaiotzen Ibilbidea antolatzen.\nAlkateak ez du baztertzen trenbidea Gasteiztik igarotzean lurperatzea, eta hauteskundeen ondoren proiektuari berriro heltzearen alde dago\nKategoriak: Prentsa oharrak — Komunikazio Zerbitzua / Servicio de Comunicación — 09:42\n“Eusko Jaurlaritzaren proposamena serioa eta zorrotza da, eta oso onuragarria hiriarentzat”\nGorka Urtaranek adostasunaren alde egin du, eta haren ustez, hain proiektu garrantzitsua aurrera ateratzeko “merezi du pixka bat itxarotea, horren truke hurrengo 100 edo 150 urteetarako behin-betiko irtenbidea lortzen badugu”\nGorka Urtaran alkateak ez du baztertzen trenbidea Gasteiztik igarotzean lurperatzea, eta igandeko hauteskundeen ondoren proiektuari berriro heltzearen alde dago, Eusko Jaurlaritzak Sustapen Ministerioari aurkeztu dion proiektua serioa eta zorrotza baita. “Hain gai garrantzitsua konplizitatez landu behar da. Alderdi eta erakundeen arteko adostasuna funtsezkoa da, oso irtenbide onuragarriaz, hurrengo 100 edo 150 urteetarako behin-betiko irtenbideaz ari baikara. Merezi du pixka bat itxarotea horren truke abiadura handia lurpetik integratzea lortzen badugu”, esan du.\nGorka Urtaranek azaldu duenez, Eusko Jaurlaritzak, Aldundiak, Udalak eta Espainiako gobernuak hiru hilabete daramate diskrezioz eta konplizitatez biltzen, abiadura handiko trena Euskadiko hiriburura lurpetik sartzeko aukera aztertzeko. “Eusko Jaurlaritzaren proposamena errealista, bideragarria eta zorrotza da. Asko dago jokoan. Horregatik, alderdi guztiei lasaitasuna eskatzen diet, eta datorren 20ko hauteskundeetatik irteten den gobernu zentralarekin gaiari berriro heltzea. Horrelako proiektuek hainbat hamarkadatan emango diote zerbitzu hiriari, beraz, denon artean eraman behar ditugu aurrera, Gasteizek merezi duelako. Lehen mailan jokatu behar dugu, handira jokatu, eta horretarako, elkarrizketa eta adostasuna behar ditugu. Hiriarentzat proiektu estrategikoa denez, beste administrazio batzuekin batera lankidetzan aritzeko guztiz prest nago”, amaitu du alkateak.